Joseph Mikelestorena: Zerura nai duenak ar dezaken bide erraza\nZerura nai duenak ar dezaken bide erraza\nBertsio informatiko honen egilea: J. Urtzelai Lasaga.\nZERURA NAI DUENAK\nAR DEZAKEN BIDE ERRAZA\nDON JOSEPH Mikelestorenak agertua,\nIruñean: Martin Joseph Rada-ren Etxean\nONGI BIZITZEKO MODU LABUR-ERRAZAK\nGoiz oroko otoitza\nNERE JAUNA, TA Jangoikoa, milla esker, sortu ninzanetik onara, zure eskutik artu ditudan ondasun, ta fabore guziak gatik. Zure izenean nere egun onetako hitz, asmo, gogo, ta lan on guziak. Indazu Jesusen Bihotzeko amorea gatik diranak ongi egiteko grazia. (Nai duenak bere animaren, nai duenak geiena zor dien Purgatoriokoen faboretan ofrezituko ditu.) Jesus maitea, ez dedilla egun onetan bekatuaren loirik nere bihotzean sartu: ala eskatzen dizut zure Bihotzeko amorea gatik. Aita gurea, ta Abe Maria, etc.\nGuztiz garbia zaran, Jesusen Ama maitea, lagun zakizkit egun hau garbiró pasatzen. Iru Abe Maria, etc.\nNerekin zabilzan Aingeru guardiakoa, nere izeneko, nere debozioko Santu, ea Zeruan arkitzen zarazten guziak, izan zaitezte egun nere lagunzalle onak. Aita gurea, ta Abe Maria, etc.\negin behar diran, zenbait gauza\nJan otordu, guzietan. Aita gurea, ta Abe Maria, etc. Jesusen Bihotzeko amore penen izenean.\nOrdu-oro Jesusen Ama Birjinari Abe Maria, etc. Irabazten dira berrogei eguneko induljenziak. Abe Maria esan ondoan, esaten ba-da.\nJesus, maitatzen dut zure Bihotza, eta eskez nago Birjiña Amari, lagun dakidan orain, ta beti.\nBeste berrogei egunekoak irabazten dira ordu oro, eta noiz-nai esatearekin. Jesus maitea, zure Bihotzari non nai, ta nion baño geiago Aldareko Sakramentuan zor diodan, amoreari eranzutea gatik, nai nikezu eman nere bihotz oso osoa.\nAl dezun, egunean, enzunen duzu Meza bat. Ezin bazoazke Elizara, enzungo dituzu gozoz, ta deseoz egun artan munduan ematen diranak.\nEgun oro esain duzu itxekoekin, edo kanpoan bazabilza, bakarrik, Ama Birjinaren Rosario santua.\nZere Bearri-begiez, zere mingain, ta bihotzaz idukiko duzu, bekatuz loitu ez ditezen, egun guzian kontu.\nArratsean etzin baño, len ekusiko duzu, zertan, edo nola pasatu dezun eguna: arkitzen ba-duzu, zenbait gauzetan utsegin dezula, eskatuko diozu Jainkoari barkazioa, eta esain dezu Akto Kontriziozkoa gisa onetan.\nNere Jesu-Kristo Jauna, Jainko, ta Gizon egiazkoa, nere Kriadore, ta Redentorea zeren ona zaran, ta maite zaitudan gauza guzien gañean, damu dut zu ofendituaz: nai ditut konfesatu nere bekatu guziak, beren okasio, ta bide gastoekin, zure grazia, edo lagunzarekin batean.\nAu esan, edo egin ondoan, eskatuko diozu Birjiña Amari iru Abe Mariarekin, gaua pasatzeko, deusetan utsegin bage, gorde zaitzala Jesusen Bihotzean: ta bihotz-onen amoreak gatik esain duzu, Aita gurea, ta Abe Maria, etc.\negin behar diranak\nEtzaitzu hasterik joain, baruren bat, edo zerbait mortifikazio egin bage. Konfesatuko zara haste oro, amabostetik amabostera, ogeiean, bein, edo beranduenean illetik illera.\nEz dezazula jai-igandeetan Meza nagusira joan bage utzi. Ez dezazula bezperetara falta, ez ta Rosario santu, edo beste edozein deboziozko lan, edo obretara ere.\nEgun oitan irakurriko dezu zerbait, edo leituko libru onen batean. Irakurzen ez pa-dakizu, irakur-zalleren bati ori zure aitziñean eragiñen diozu.\nEgizu urteoro urteko Konfesio jenerala.\nOkasio gaisto etatik iges egiteko, etsaiaren, ta aragiaren tentazioak garaizeko, ta mundu eroa oiñ pean erabilzeko, ekarriko duzu noizean bein zere gogora, zure bizitza, ta egunak laburrak dirala: zure bizitzan egiten dezun guziaz, il bezain laster, eman behar diozula, deus gordeko etzaion Jainkoari kontu esta, eta arrigarria, ta kontu au ongi ematen\nEz-pa-dezu, beharko duzula, Jainkoa Jainko den artean, edo beti egosten, ta erretzen egon infernuan.\nlurra bere gauzekin,\neriotzak uzten ditu\nKontu andi, kontu gogor,\nni zu emateko nago,\nez non dakit, ez nola.\nKontu hau pasatuko da\nNon zabilza, zertako da\nanbat bekatu itsusi?\nAsko da bat, Infernuan\nerretzeko zu beti.\nZure begi loi zikiñak\nEgoin dira lerturik,\nzure zain, eta zure ezurrak,\nsu, ta gar biurturik.\nSuzko lanzez belarriak,\nbihotza ilzez josirik,\nsabela idukiko dezu\npozoi, ta azufre egiñik.\nBeti tiratuko dizu\narrak eroriko dira\nAngo suak, ango garrak\nedain dituzu beti:\nmilla suge, zapo dira\nmai artako janari.\nOdol muñak irakiten,\nezur zañak urturik,\naragi guzia egoin da\nikatz egin, ta errerik.\nOtso tzarrak, bas-urdeak\nan ortzak zorrozturik,\nurratu, ta lerturik.\nKONFESATU BAÑO LEN\nLenbizikoa: bekatuen kontua ongi ateratzea. Bigarrena bekatuen gañean ziñezko damu, ta urrikimentua artzea, zeren diran Jainko guztiz mitagarri baten kontra egiñak, edo zeren eskua ematen dioten, Jainkoari, Zerua kendu, ta Infernuan beti erretzen idukitzeko, oriek egiten dituena. Irugarrena: ez berriz bekatuetara itzulzeko, ta bekatuen okasio gaistoetatik iges egiteko, egiazko asmo, edo propositu sendo bat artzea.\nKonfesatzera zoazenean ongi begira zazu, zertara zoazen, ta nórekin hitz egitera. Aserretua dadukazun, Jainko andiarekin bakeak egitera zoaz.\nBere lekuan, ta bere esku guziarekin dadukan Konfesore Jaunarekin hitz egitera zoaz. Hitz egiozu, bada, begi-bihotz humillekin. Ez diezagozula deus ere gorde; guzia dakien Jainkoa begira dago, osoro erraten ba-dituzu zere obenak, eta bihotza damuz, ta proposituz betea dadukazula, guzi guziak barkatzeko, bere hume maite zu egiteko, graziaz, edo doaiez betetzeko, bekatuarekin galdu dituzun ondasun, edo merezimentu guziak itzultzeko, ta sekulan aserretu ez palitzaitzu bezain, zurekin adiskide gelditzeko. Baña erran behar den gauzarík, gordetzen badiozu, leneko bekatu guziekin, ta egiten duzun konfesio gaistoaren kate izugarri batekin loturik utziko zaitu, ta len baño eserreago geldituko da zurekin.\nOngi artzen den absoluzioak berekin dakartzi, Kristo Jaunak gugatik isuri Zuen, odolaren merezimentuak. Merezimentu oriekin, iturrian ongi beraturikako oiala baño, obeki garbitzen da, behar bezala konfesatzen denaren anima. Konfesatzera zoazenean, egizu kontu, Kristo Jauna ill zen Kalbario Santura zoazela, an eman zuen odol guzia, edo odolaren balioa zere bihotzean artzera, ta dituzun, animako loi guziak kenzera.\nKONFESOREAREN OÑETARA BAÑO LEN\nerran behar den, otoitza\nAh, nere Jainko maitea, badakizu, bai, zein gaistoa nazan ni, ta zein gogorra! Zere graziaren golpez bera zadazu arrizko bihotz hau, onetan sar dedin zure amorea, ta ar ditzadan begitan egin ditudan, ta egin nitzakeen bekatu guziak. Aita Eternoa, zure Seme maiteak eraman zituen neke-doloreak gatik, barkatuak gerta bitez arren nere bekatuak. Ez diezagozula begiratu nere biotz gogorrari, begira zagozu dolorez, nere kulpak gatik, erdiratua dagoen, Jesus onarenari. Ez niri begiratu bakarrik, begira zadazu nere kulpak bere gañ artu dituen zure Seme arekin batean. Onèn eskuetan utzi ditut nere gauzak. Onen Bihotzean nai nuke sartu nere bihotza, itzuli liezadan nere bidebageen, nere oben, ta kulpa damuz urturik, zure begietara atera ledin, zuri damurik emain ez-dizun gisan, edo estaduan. Ala gerta dedilla, ta irabaz dezadala nik, artzera noan absoluzioarekin batean, zure bendizio santua, ta grazia.\nKonfesatu ondoan erran behar dena\nMilla, ta milla esker Jainko maitea, zeren, lotua nen dukaten, bekatuen kate izugarriak urratu, ta autsegiñak utzi dituzun: Ez dut nik indarrik: ez dakit nola zure Miserikordia, ta Piedadea laudatu: lauda zaitzatela nere izenean Zeruan diran Aingeru, ta Santu guziak. Uste dut, zure laguntzarekin batean, ez nazala berriz bekatuen kate gaistoetara itzuliko. Zeruko Santuak gatik, zere Seme maite, ta onen Ama garbia gatik eskatzen dizut, didazula nere asmo, edo propositu onetan beti irauteko behar dudan grazia guzia.\nKOMULGATU BAÑO LEN\nKomulgazeko zaudenean, begiratuko duzu ongi, edo pensatuko, zertara zoazen, ta nor gana, edo nor datorren zu gana. Zu gana dator Jesus maitea, Jainko, ta Gizon egiazkoa, Aitaren eskoietik dagoena. Zeruaren, ta lurraren jabea, zu egin zinduena, bere eskutik zaduzkana, zu galdu etzindezen, Gizon eginzena, ta zure begiratze, keñu, ta zuk egin, edo asmatu dituzun gauzarik txikienen kontu estu arrigarria artu behar dizuna: Jaun bat guzia dakiena, ondasunez betea, bazterrik bageko anditasuna duena, Zeruan diran Aingeru, ta Santuak begiratze batekin ikara daduzkana; Jaun au bada, da, bokadu egiñik zure gana datorrena. Arritua dago Eliza, nola Jainkoa egin zen Gizon, ta sartu zen Birjiñ Ama garbiaren sabelean: Non borruisti Virginis uterum: geiago arritu behar luke, ekusirik sartzen duzula zuk anbat bekaturen suge, ta sierpe iduki dituen zere barren orretan.\nBadakizu nor zaran zu? Zu zara aren begietan aur txar bat, zere ezaguera, edo adimentua itsutasunez, ta illunbez betea dadukazuna, ta zere bihotza bekatuz josai, ta loi egiña. Ekusi zazu, baldin Zenturion, edo Soldaduen nagusi gizon prestu Ebanjeliko ura ez-pazen trebe Kristo Jauna bere etxean artzera, nola trebe izain zaran zu Kristo Jauna bera zere itxe, edo barren zikin orretan artzeko? San Pedrok, zeren, gaistoa zela, zeritzan, etzion utzi nai oñak garbitzen; utziko diotzazu zuk beldurrik bage, dakizun bezain gaistoa zerala, oñak, eta den guzia bere Jainkotasunarekin zere barrenean sartzen? Etzuen uste San Juan Bautistak, ken zitzakela Kristo Jaunaren zapatetako lokarriak: Aingeruak berak ez dira behar bezain garbiak aren begietara ateratzeko, ta zu atrebitzen zera, anbat bekatu iduki dituen, zere barreneko leze izugarri orretan artzera Jaun andi ura bera? Alik ongiena garbitu, ta apaindu bage, etzenuke artuko zere etxe txarrean Errege bat; ta Errege guzien Erregea or artezeko, garbitu duzu ongi, ta apaindu birtutez, zere bihotzeko itxe txar, anbat denboraz, bekatuaren zikinkeriz ta pozoiez beterik egondu den ori?\nZertara ore dator zure gana Errege andi ori? Animako eritasun ta beharren azpitik zu ateratzera; zuri zere zorrak barkatzera, zu bere adiskide, ta bere kin bat egitera, ta zuri bere graziaren bizitz ederra ematera.\nBirjiñ Amaren sabelera etorzearekin aditzera eman zuen Kristo Jaunak, anitz nai ziola munduar; ta etorzea rekin bein, ta askotan zure bihotzera, ez du ongi asko, edo klaroki aditzera ematen, nai zaituela zu berea egin, ta ondasunez betea utzi? Ustu zazu bihotza, ta garbitu ongi, ondasun oriekin betea geldi dedin: eska zagozu Espiritu Santuari, bigun diezazula, bere doai, ta birtuteekin, edertu diezazula, ta apaindu, orren Errege andiari eman behar diozun, zure bihotzeko hostatua. Eska zaiezu zere Aingeruari, ta Aldarean arkitzen diran guziei, bai ta Zeruko Santu, ta Santai, ta guzien gañean, artzera zoazen, Jesus onaren Ama maiteari ere, erakutsi diezazutela, zer egin behar dezun Errege andi ori zure itxeratzen denean, ta dagitela berak, zuk egin behar zenukena, ta berak dakiten guzia.\nBihotz bekatuen damuz erdiratu bat eskatzen duzun, Jaungoiko ona, indazu zerorrek, orretarako behar dudan urrikimentu guzia. Ezin ekusi ditut, zu atsekabez bete zaituzten, nere bekatu zikiñak damu guziena ematen didatenak dira, Aldareko Sakramentu Santuaren kontra egin ditudanak, nere komunio gaisto edo probetxu gutxikoak, Elizan bazter etara begira, edo gogoa, Elizaz kanpoan nedukala egoteak, eta zure Gorpuz Santuak anbat aldiz ukitu dituzten nere mihi-ezpañez ain kontu guti idukitzeak, edo anbat aldiz behar ez diràn hitzakin zikintzeak. Zeren Balthasar Babiloniako Errege ark bere main paratu zituen Jerusalengo Elizako Kalizak, galdu zituen bere Inperioko baster andiak, eta il zuten bere etsaiaren soldaduak: zer kastigu merezi dut nik, zeren anbat alditz, nere mingaiñ-ezpañak, anima, ta gorputza loitu ditudan? Bada Jerusalengo Kalizetan Zezenen odola sartzen zen; eta nere Gorputzean Kristo Jainko, ta Gizon egiazkoaren odola. Ah, Jesus ona, lotsaz, ta alkez beterik nator zure mai Santura! zure Bihotzetik nai nuke, nere gaitzak behar duten, erremedioa atera. Loi pitsik ezin eraman duen, ta amorez erretzen dagoen zure Bihotzak garbi dezala nerea; ta dagiela beste ain beste nere mihiarekin, begi, ta beharriekin, ta anima guziarekin, bihotz guzitik, eta osoro maita zaitzadan. Ala gerta dedilla.\nKOMULGATZEAN, TA KOMULGATU-ONDOAN\nKomunioko maiera urbiltzen zaranean urbilduko zara, begiak lurrean dituzula, ta humiltasunez, ta errespetuz beterik. Apezak Hosti Santua agertzen duenean, errain dezu arekin batean, hirur aldiz: Ez naiz ni, Jauna, ez, zu artzeko diña: aski da zuk hitz bat erratea nere anima sendatzeko.\nArtuko dezu goero, nor artzen duen ezagutzen duenak bezala begi bilduekin, ta gogo bihotzak bera gan daduzkatzula.\nArtu orduko joain zara baztertxo batera, edo zere tokira; ta, ezaguturik, zu zarala Sagrario bat., beren Jauna adoratzen, ta maitatzen dauden, Aingeruz ingurutua, zurekin dagoen artean idukiko dituzu oriekin batean, beñere kendu bage, zere begiak, eta bihotza, Jaun andi orri begira, ta egoin zara, zurekin dagoeño, egiten dizun faborea gatik eskerrak ematen, ta dizun amoreari amorez erantzuten.\nOarzen ba zara, edo siñistea galdu ez paduzu, ezagutuko duzu, zure barrenean arkitzen dela, bederatzi illabetez bere sabelean Ama Birjiñak iduki zuen, ta Belengo Portalean otzez, ta negarrez-ikara egondu zen, Jainko Aur-egiña. Zer atsegin, ta kontentua Ama Birjinarena, Jangoiko Gizon hau bere barrenean zedukan denboran, eta gero bere besoetan, gu bekatutik ateratzeko jaiorik ekusi zuenean! Ez dut nik atsegin, ta kontentuz beterik gelditu behar, ekusten dudanean nere barrenean, ta nere animaren besoetan etziñik Jaun andihau bera? San Pedrok erraten bazion, bere aldean ekusi zuen batean, Kristo Jaunari, ken zedilla, ain gizon gaistoaren aldetik, zer esan behar diot nik, nere barrenean sarturik ekusten dudanean?\nEldu da Kristo Jauna ni gana, anitz, dakien, guztiz ona den, ta nai duena egin dezaken Mediku bat bezala. Agertuko diozkat nere begietako, nere beharriko, mingain, ta bihotzeko zauri guziak, sendatuak utzi ditzan, dakien bidez, ta moduz. Agertuko diozkat nere oben, edo bekatuen arrasto, ta ondoreak, guzietatik garbi diezadan nere barrena, edo anima. Eskatuko diot, erakutsi diezadala, ez dakidan, ta jakin behar dudan guzia, ta diezkidala, bera maitatzeko behar ditudan indar guziak. Azkenean utziko diot bere eskuan nere bihotza, ta nazan guzia, guziaz dagien, jabeak bezala, nai duena.\nKristo Jaunaren Ama ekusi zuenean Santa Isabelek bere etxean, nondik (esan zuen) nondik niri, edo zer nola, Jesusen Ama, ni eskustera? Obeki esan dezakezu zuk arriturik guzia, ta amorez zoraturik, Jesus bera etortzen zaitzunean zere bihotzera: nondik niri onenbat fabore? Nondik niri mundu guziaren Jaun, ta Jabea? Nondik niri ni gatik gizon egin, ta il zen Jainkoa? Esan dezaket alaber, Jakob Patriarka Santuarekin; besarka idukiko zaitut nere bihotzean; etzaitut utziko graziz, ta ondasunez bete nazazun artean. Arkitu dut (esan dezaket anima Santarekin) arkitu nai nuena; emen idukiko dut nerekin; ez diot utziko, ni beñere bakarrik uztera, edo ondasunez bete nazan artean.\neman bear diran eskerrak\nNi gana etorri zaran Zeruko Erregea, gaur ta sekula guzian izan zaitez nere bihotzaren Jaun ta Jabe Gaurgero zurea nai dut izan nazan guzi guzia. Zurea den ezkero nere burua, bete zazu Zeruko asmoz, ta pensamentuz; ez dedilla nere gogotik galdu zure eriotzaren, ni gatik eraman dituzun damupenen, ta niri didazun bazterrik bageko amorearen ooitzapena, behartu nazan oroitzapen onek zure Bihotzaren idurira nerea moldatzèra, ta zure damuaren damuz, ta amorearen amorez beterik bizitzera. Zer emain dizut, nere Jaungoiko ona, ni gana etorzearekin zuk egin didazun faborea gatik? Mundu guziaren Errege izana gatik, ni, nik izana gatik Aingeru guzien birtutea; nere birtutea, ta eskua laburrak izain lirake zure esku, ta anditasunaren aldean: zer egiñen dut bada zure begietan ager diteken bideren batez nere ezaguera zuri erakusteko? Sartuko naz Zeruko atsegin, ta gusto guziak bildu dituen zure Bihotzean; onekin, ta nerearekin egiñen dut bihotz bat, eta itzuliko dizut artu dudan diña; ta, nerearen amorea bakarrik orretarako asko ezden ezkero, maitatu nai nuke Aita Eternoan, zure Bihotzaren amore guzia rekin; nai niotzake Bihotz onekin zuk ematen diotzkatzun esker guziak eman; ta orain, ta beti laudatu behar duen bezala, alabatzen egon, bizi nazan artean, ta sekula guzian. Nere Jesus ona, hitzegiozu zuk nere lekuan.\nMEZA ENTZUTEKO MODUA\nGizonak, eta Aingeruak egiten dituzten gauza on guziakin baño, Meza batekin honra geiago ematen zaio Jainkoari. Ez da munduan Mezak adiña balio duen gauzarik. Meza da behar dugun guzia dekarren iturria. Mezan egiten diogu Aita Jainkoari ezin arran ditekeen baliozko present bat: nola bada ùka dezake, ori eskuetan dugula eskatzen zaion gauzarik? Meza enzùn ondoan bearsu gelditzen bagara, izain da, zeren ezdugun enzun behar bezala, edo zeren enzun dugun gogoa Elizaz kanpoan, ta bihotza Jainkoak dakien lekuan dadukagula, ta Jesusen odolaz biziaz, ta eriotzaz kasorik egin gabe. Meza da Jesusen Gurutzeko neke, ta eriotzaren, odol isurtzerik ez dakarren, berritze bat. Enzuten dutenak, egoin dira Mezan, dena urratu, ta odolturik Gurutzean zegoen Jesusi begira baleude bezala, ta gogoan artzen dutela, nola egoin ziran hordu artan, an zeuden, San Juan, ta Birjiña Amaren bihotzak, eta begiak. Onelako asmoarekin Elizan sartzen dena, Mezan egoin da amore, ta nekezko Jesusen Pasio santuko itsasotik gogoa, ta begiak kendu gabe sartuko da Jesusen Bihotzeraño: ta Bihotz orretan ikasiko du, nola bizi egun artan, ta eriotzeko orduraño. Ikasten duena egiten badu, izain du Zerutik, emen behar duena, ta an sekulako gloria.\nMeza asi baño len erran behar dena\nBadakit, Jainko ona, ez natorrela, behar nukean bezala, Meza au enzutera: zerorrek lagundu behar didazu, egiteko hau alik ongiena egiten. Egin nai nuke, fedez adimentua beterik, eta damuzko suan bihotza urtzen dadukadala. Aita, Semea, ta Espiritu Santua, zure izenean, eta nere, ta Purgatoriokoen onerako izan dedilla enzutera noan, ta Jesus maitearen lekuan dagoen, Apaiz Jaunaren eskuz eskeintzen dizudan, oraingo Meza ori.\nEzagutzen dut, nere Jauna, ta Jabea, ni bezain gaizki bizitu denak ez lukela, ni nagoen lekuan egon behar; baña zuk utzi nazun ezkero emen sartzen, Meza ematera doan Apaizaren otoitzekin batean eskatu behar ditut nere bekatuen barkazioa. Aitorzen dut, Ama Birjinaren, S. Migel Aingeru, San Pedro, San Paulo, ta Zeruan arkitzen diran guzien begietan, pekatore nazala, ta agitz andia; bada gaur danik diot, artu ditudala begitan, ta nai ditudala sekulako utzi diranak; era bitarzeko emanik zuri, Jainko maitea, Birjina bera ta gañerako Zeruan diranak eskatzen dizut bihotz humill damuzko batekin, geldi ditezela guziak barkatuak.\nApaiza Aldarera igaten denean\nGarbi zazu Jauna, nere bekatuen loia, enzun dezadan bihotz garbi batekin, asi den, Meza. Bai arren nigatik, eta gañerako Zerukoak gatik ez-pa dere, Aldare orretan bere kutsua, edo relikiak dituzten Santuak gatik.\nKyriek asten diranean\nEz duzu, Jangoiko ona, zer begiratu gure gaizki egin edo bekatuetara: begira zagozu gu gatik, edo gu zorretatik ateratzera Aldare orretan agertuko den zure Seme maiteari: Seme orre gatik eskatzen dizut, barka ditzazula nere utsegiñak, nere oben, ta kulpak, eta ez dezazula utzi zere eskutik, zure eskuak egin zuten, nere anima urrikari hau.\nGloria in Excelsis erran bitartean\nAtsegin ta kontentu Zeruan Jainkoak, eta Jainkoak nai duena egiten dutenak lurrean izan dezatela bake osoa. Aren eskutik artu ditudan ondasun, ta gauzak gatik, nai diozkat eman konta hal baño laudario, ta esker geiago. Dena bere eskutik dadukan, Aitaren Seme bakar, Jesus maitea, bekatuen azpitik ateratzea gatik gu, Jaunkoaren Bildots egiñik Aldarera zatozen gure Salbatzallea, urrikaldu zakizkigu, ta atera gaitzatzu lenbaitlen onenbat loi gaisto, ta karga andiaren azpitik, eta eraman zure edertasuna Zeruan ekustera.\nJesus maiteagatik, aren Amaren, ta egungo Santuaren izenean eskatzen dizugu, Jainko ona, ez dezazula ukatu Apaizak bere, ta gure onerako eskatzen dizunik. Nik eskatzen dizut nere bekatuen damu, ta barkazioa, ta emen, ta Zeruan zu bihotzetik maitatzeko grazia.\nZere Profetei, ta Apostolei Eskritura Santan dagoena erakutsi zenien, nere Jainkoa, lagun zakizkit, orien, ta zure lekuan niri Zeruko bidea erakusteko dauden guzien erranak egiten; bada zure lagunzarekin batean egiteko nago ni gandik nai duzun guzia.\nGoititu naz nere Jaungoikoa, Zeru lurrei adirazteko, behar baliz, emain nukela zure Ebanjelio Santuko egiak gatik nere bizia, dudan bihotzeko odolarekin. Ebanjelioak erakusten didan bidea baizik ez dut nai nik artu. Kopetan, aoan, bularrean egin ditudan gurutzeak aditzera ematen dutena diot gogo guziarekin: diot bada, zere Ebanjelio garbian erakusten didazuna baizik siñistu nai ez dudala, ez dudala nai hitzez adirazi, edo bihotzez maitatu. Badakit, zure hitzak, eta egiak baño len galduko dirala Zerua, ta lurra.\nJauna, sinisten dituz zuk agertu dituzun, ta Elizak erakusten dituen, egi guziak. Siñisten dut zu zarala Jainko bat, eta iru Persona, Aita, Semea, ta Espiritu Santua.Siñisten dut, zu zarala Jainko asierarik izandu etzuena, ta beti iraun behar duzuna, nai duzun guzia egin dezakezuna, ta Zerulurak diran gauzekin egin dituzuna. Siñisten dut, Aitaren Seme bakar gure Jesu-Kristo Jauna, gauza guzietan Aita diñakoa; egin zela gugatik gizon, edo gu, suzko leze arrigarrian erori lekuan, sar gindezen Zeruan. Orretarako jaio zen bere Birjina Ama gandik, bizitu zen lurrean, ill zen gurutzean, illen artetit atera irugarren egunean, ta igan zen Aitaren eskoieko aldera, andik etortzeko onai Zerua, ta gañerakoei irabazi zuten sentenzia ematera. Siñisten dut Espiritu Santua dela Aita, ta Semea bezala, Jainkoa, ta birtuteen, ta Zeruko doaien iturria. Guzia beingoan esatea gatik, siñistenditut, ezin utsegin dezakean, Eliz Ama Santak erakusten dituen, egia guziak. Indazu, Jauna, siñiste bizi bat, ta siñiste onek eskatzen duen bezala bizitzeko grazia.\nJauna, zor dizudan guziari erantzutea gatik, eta begitan artu ditudan, nere bekatuen alde ematen dizut Apaizaren eskuz, diran gauza, guziak, baño, geiago balio duen ta gure zorrak bere gain artu dituen zure Semea. Seme one gatik barkatu behar dituzu nereak ez-ezik, emen nerekin arkitzen diranen, ta Purgatorian daudenen zor guziak; eta ez dezazula eman bage utzi, ni gandik zerbait uste dutenai, behar duten gauzarik.\nGu gana zatozen ezkero, gure Jesus maitea, garbi zazu gure bihotza bekatuen loi ta kutsutik; bada ez dago ongi zure begietan gauza lizunik. Amorez erretzen dagoen zure Bihotzeko sutik eman behar diguzu zerbait, bero dedin gurea, ta maita zaitzagun gogotik. Asko zor dizut, Jesus maitea, bada gu gatik, urtean bein ez-ezik, egun oro, ta egunean anitz aldiz ere, etorzen zara Mezakoan gu gana; ta etorzen zara, gurutzean eman zenuen, odola gure zorren alde zere Aitari eskeinzera. Non arkituko ditugu, zuri zor zaizkitzun eskerrak?\nJesusen, ta gure Aita, Zerua utzi gabe, lurrera dator zure Semea. Ba-dakizu, Seme onek, mundu guziak baño, geiago balio duela. Badakit nik ere, ez dela hau adiña, estimatzen dezun gauzarik. Onenbat estimatzen dezun, zere Semea eman nai dizut Eliza guziaren, Elizako Nagusien, nere Aide, adiskide, ta etsai guzien izenean. Seme bera gatik ekazkitzu zere Elizara, Elizan sartu bagez, galdurik dabiltzan guziak. Gora izkitzu, edo jaso bekatutik, bekatuaren loiean dautzanak. Ar bezate elkar, elkara ikusi nai ez dutenak. Atera bi elkartez Purgatorioko sutik, an erretzen daudenak, eta lenbiziko lekuan Jesusen Bihotza, ta Ama Birjina, geiena maitatu dutenak. Lagun zakizkigu guri, izan gaitezen bizi garaño behar dugunak.\nOrain Apaizaren eskuz zure eskuetarako da gure zorren pagatzalle, zure Seme Maitea. Egunen batean agertu beharko dut nik ere, zuri nere zorren kontu ematera. Ah gaur danik iltzen balira nere asmo, lan, ta gogo gaisto guziak, nere, behar ezdiran, hitzekin! Geroz izain ninzake, zure begietan ager nindekean, presenta. Gu gatik Aldarera zatozen Jesus maitea, egin gaitzatzu bat zerekin. Erre zazu zere suz nere bihotza, ta utzazu guzia zurea dirudiela, izan ez dezan, zuk nai ez duzun asmo edo gogorik.\nHosti Santua goratzean\nAmorez Bihotza erretzen dadukazun, munduko bekatuak kentzen ditutzun, Zerulurrak ondasunez betetzen dituzun, ta Hosti orretan zauden, Jesus maitea, indazu zere sutik zerbait; eta erre zazu nere bihotza, eskeñi diozadan zurearekin batean zure Aitari. Bitartean indazu egin ditudan bekatuen ziñezko damu, ta urrikimentu andi bat.\nKaliza goratzean, ta ondotik\nGuziak gatik isuri ziñan Jesusen, odola, itzali zazu, nere bihotza erretzen Duen, lurreko su zikin gaistoa, ta garbi zadazu bekatuaren loi, ta Kutsuetatik; eta indazu, berriz loiean erori ez nadin, eskua. Niri eskua ematea gatik, besoak gurutzean zabaldu zenituen; infernuko miru gaistoak nere ondotik zebiltzañean, zure Bihotzean gorde nendin, zere bularra idikia utzi zenidan, ta nere bekatuen, loiak kentzeko, zenuen odol guzia eman zenuen, Jesus, hau bein egitea, guti baliz bekala orain berritzen da guzia; bada berritzen da, hal bezala, Meza Santuan, anbat nekerekin eraman zenuen Pasioa. Orduko nekeagatik, betiko amorea gatik, eta oraingo fabore berria gatik, lagun zakitkit nere bizi guziko neke-lanetan, izan ditezen guziak zure begietara ager ditezkeanak.\nHostia Santuarekin Gurutzeak egitean\nGurutzean goraturik munduari begira egondu ziñan, Jesus maitea, begira zagozu bearrean dagoen nere anima tristeari, ta emaiozu behar duen atsegin, konsuelo, ta grazia.\nPater noster esatean\nZerorrek erakutsi zenigun, Aita gureko otoitz edo orazioan eskatzen den gauzarik, uka ezdakidan, nai diet, zure esanak eguteagatik, Jesus maitea, barkatu zure izenean nere etsaiei egin didaten gaizki edo bidegabe guzia; ta indazu ordañez nere kulpen barkazioa.\nAgnus Dei esatean\nMunduko bekatuak kenzeko zere odol guzia eman zenuen, Bildots manso, Jesus ona, balia dakidala odol garbi ori; ken diezadala nere kulpen loi guzia, ta utz nazala indarrez beterik nere pasio, ta aztura gaistoak garaitzeko, ta naì nukean bezala, nere gauza guziak egiteko.\nGorputza gurutzean ill zeneko, animarekin linboko guziak ekustera, ta atsegin ta gustoz betetzera jaitsi ziñan Jesus maitea, atoz arren nere barren illun hau argiz, ta graziz betetzera, edo zauden Aldare orretatik, indazu Komunio Santu batean irabaz nezakean guzia.\nAzken Otoitz, edo Orazioan\nLinbotik atera, ta berrogei garren egunean Linboko ekin Zerura igan ziñan, Jesus gurea, eraman nazazu, deritzazunean, nekezko bizi onetatik, nekerik ez duen zere gloriara.\nZerura zu igatearekin triste gelditu ziran zure Apostolo, ta gañerakoai Espiritu Konsolagarria bidaldu zenien Jesus ona, egizu, datorkidala niri ere, bere graziaren konsueloz betetzera; indarrak arturik, eta emengo nekeak garaitzen ditudala, sar nadin egunen batean, angoen lagun izatera, zure Zeruan. Amen.\nKalbarioko debozioa, Jesusen amak, Jerusalendik asi ta Semearen obí edo Sepulkroraño, egin zuen bidearekin erakutsia da. Jesus onari bide artan gertaturiakoaren señalezat, dauden Gurutze bakoitzean belauniko esan behar da ango otoitz, edo ofrezimentua, Aita gurea, ta Abe Maria-rekin. Jesusen Ama da, munduko bide makurrak, eta josteta zikiñak utzirik, bide au artu nai dutenen gia, edo gidaria. Amabigarren Inozenzio zeritzan Aita Santuak laudatua daduka, ta Induljenziz betea Kalbarioko debozioa. Irabaziko dituenak askotan behar du maiz ibilli emen Jesusen Amaren ondotik.\nKALBARIOKO BIDEA ASITZEAN\negin beharden otoitza\nAstera noan Kalbarioko bidean eman behar ditudan pausuak izan bitez, Jesus maitagarria, zuk Gurutze, pisuarekin zenbiltzala, Jerusalendik Kalbariora eman zenituenen izenean, ta Aita Santuak debozio hau egiten dutenai berezi, edo señalatu diezten Induljenziak irabazteko. Irabazten dudan guzia izan bedi nik geiena zor diedan, edo zuk nai dezun, ta Purgatorioan erretzen daudenen fabore.\nLENBIZIKO GURUTZEKO OTOITZA\nAzoteen ondoan ematen zaio Jesus onari ilzeko Sentenzia\nGaizkigille bat bezala loturik Juezez Juez ibili ziñan, ta azotez urratua utzi zinduzten, Jesus maitea, Pilatosek eman zizun, ta gugatik onzat artu zenuen Gurutzean illzeko sentenzi gogorra gatik, lagun zakitkit eramaten, izaten, ditudan bidebage, txarkeri, ta neke guziak, nere nekatzearekin irabaz dezadan Zeruko atsegin, ta gloria. Amen. Aita gurea, ta Abe Maria, etc.\nBIGARREN GURUTZEKO OTOITZA\nEmaten zaio soñera Gurutzea\nNi nere etzsaien eskuetara ez nadin, zere etsaien eskuetara zaran, ta ni bekatutik ateratzea gatik Gurutze pisu, ta sendor ori soñean daramazun, Jesus ona, indazu zere grazia, ta eskua, nere obenak, eta kulpak behar duten neke-kastiguen gurutzea eraman dezadan gogo on, edo borondate osoarekin, nagoen gero zurekin batean, nekerik bage, ta atsegin gustoz beterik sekula guzian. Amen. Aita gurea, ta Abe Maria.\nErortzen da Gurutzearen azpian\nAndia da nonbait, nere bihotzeko Jesus, nere obenen, ta kulpen Gurutzea; bada ezin jasoz, izanik zu, Jainko gizon indarsua, eroria zautza orren azpian. Lagundu nai nikezu, Jesus maitea, zautzan lekutik jaikitzen. Ba-dakit nola; arinzen dudala zure gurutzea, ta uzten ditudala bekatu guziak. Indazu egin ditudanen damu andi bat, eta berririk ez egiteko, grazia. Hala gerta dedilla. Aita gurea, ta Abe Maria.\nPatzen du Jesusek Ama\nIzandu den semerik onena galtzera zoazen, Ama Birjiña, orra non datorren gurutze pisu bat soñean duela, zurea: ekusi nai ezbadezu odolturik dena, ta izerdiz, ta loiez betea; nai ez-pa dezu, ura horrela ekusteak erdira dezan zure Bihotza, ez da zer begiratu; edo, begiratzen badiozu, izan bedi, berari eskatzeko, nere nekeak ongi eramateko, ta zerua irabazteko behar dudan grazia. Amen. Aita gurea, ta Abe Maria.\nLaguntzen dio Gurutzea eramaten Simon Zirineok\nKalbariora baño len Gurutzepean bizia gal zenezan beldurrez, ta lenbait len Gurutzean iltzez josirik ekusteagatik zu, eman zizuten, lagun egiteko, Simon zeritzan, gizon bat. Zori oneko gizona ori: ta zori onekoa ni ere, artzen ba-ninduzu orrekin batean! Ar nazazu arren orain zere laguntzat, sar nadin gero zurekin batean, Gurutze orretan irabazi behar didazun, Zeruko glorian. Amen. Aita gurea, ta Abe Maria.\nSEIGARREN GURUTZEKO OTOITZA\nGarbitzen dio Beronikak izerdia\nGurutze pisuarekin zenbiltzanean, erortzen zitzaitzun odol, ta izerdia garbitzeko, Beronikak ekarri zizun oialean, zere antza, ta imajiña utzi zenuen. Jesus negez betea, utzazu nere biotzean zure neke guzien señalea, oroi nadin zuri zor dizudanaz, ta nagoen beti eskerrak zuri ematen emen, ta Zeruan. Amen. Aita gurea, ta Abe Maria.\nErortzen da bigarren aldian\nSimon Zirineok laguntzen dizula ere, Gurutzea ezin eramanez, berriz erori zaran, Jesus maitea; orduan artu zenituen ille-tiraka, ta ostiko zikiñak gatik, indazu grazia, ar ditzadan nik zure izenean, lurrean egiten zaizkidan bidebage guziak; nagoen gero zu ekusten zaitudala, atsegin, ta gustoz beterik Zeruan. Am. Aita gurea, ta Abe Maria .\nHitz egiten die Jerusalengo Alabai\nFlakiaz, kargaz, ta nekez beterik zenbilzala, nekatua ez-bazeunde bezala, Jerusalengo Alabai jakin behar zutena erakutsi zenien, Jesus maitagarria, erakus zadazu, zer egin behar dudan, Zeruko bidean ez uts-egiteko, ta bide onetan izan bear ditudan neke guziekin iraun dezadan zure grazian, eriorzeko orduraño: indazu, daramazun neke andia gatik, orratarako behar dudan laguntza, ta eskua. Amen. Aita gurea, ta Abe Maria, etc.\nBEDERATZI GARRENGURUTZEKO OTOITZA\nErortzen da irugarren aldian\nBekatuen azpitik atera, ta jaiki nadin, irugarren aldian lurrera zaituen gurutzea rekin zabilzan, Jesus nekatua, lagun zakizquít lenbait len, bekatuen karga utzirik, arin diezazudan Gurutze pisu ori, egin dizuten nere kulpen damu andi batekin, ta irabaz dezadan, gaurgero zu bihotz guziz maitatzeko grazia. Aita gurea, eta Abe Maria.\nAMARGARREN GURUTZEKO OTOITZA\nKentzen diotzate soñekoak\nSoñekorik bage zere burua ekusi zenuenean izandu zenuen lotsa gatik, eskatzen dizut, Jesus maitea, Zerua izarrez, ta lurra lorez estalzen duzun bezala, estal nazazula graziaren, ta birtuteen soñeko ederrarekin, jar nadin, egunen batean, Zeruko eztei garbietako maian Aingeru, ta Santu guzien artean. Aita gurea, ta Abe Maria.\nAMAIKA GARREN GURUTZEKO OTOITZA\nGurutzean ilzatzen dute Jesus\nAsma-al adiña neke rekin ekarri duzun gurutzean itzatutik arkitzen zaran, Jesus Ona, nere bekatuak egin dizuten ohatze edo oi gogorragatik, edo orretan dara mazkitzun nekepenak gatik, egizu arren, geldi dedilla nere bihotza, ta anima pena, ta neke orien damuzko iltzez zure Gurutzean jotsia; beste munduraño ez dut nai zurekin nekatzea beste atsegiñik. Aita gurea, ta Abe Maria.\nAMABIGARREN GURUTZEKO OTOITZA\nIltzen da Jesus Gurutzean\nOiñ eskuetako zaiñak iltzez urratuak, Gorpuza odolez, ta oñazez betea, ta anima nekezko itsaso egiñik, azkeneko asnaseraño iduki zenituen Jesus Ona, badaquít, zere neke guzien artean ez ninduzula zere gogotik utzi. Ez dut nit zuri nondik eman zor dizudana; eman dezakedana, ta gaurgero gogotik emain dizudana da, ni gatik eraman dezun nekearen damu andi bat. Aita gurea, ta Abe Maria.\nAMAIRUGARREN GURUTZEKO OTOITZA\nJesusen Amaren Dolorezko bakartasuna\nNere bekatuak kendu zizuten, zere Seme bakarra illik ekusi zenuenean, nork-nai daki, ama maitea, itsasoa bezain andia izandu zela zure Bihotzeko illuntasuna, ta sentimentua. Damuz nago ni ere, zeren ni gatik galdu dezun, guziak baño geiago balio duen, ta ezin geiagoraño maite zenuen zere semea. Zere Bihotzeko neke andia gatik indazu arren, zure nekeak, eta Semearen eriotza bekatu berriekin, berritu gabe bizitzeko grazia. Amen. Aita gurea, ta Abe Maria.\nAMALAUGARREN GURUTZEKO OTOITZA\nJesu Kristoren Sepultura Santa\nBadakit, Jesus maitea, Gorputzean eraman zenituen, nekeak neke andi-gogorrak zirala: ba-dakit, ill ondoan ta illen sepulturara eraman zinduztela; ta badakit, Jainkoa ezezik gizon egiazkoa zarala. Ni gatik eraman dituzun neke andi, ta eriotz gogorra gatik eskatzen dizut, izan nadilla ni, komulgatzen nazan guzietan, zure Sepulkro garbia; ta utzi nazazula zere graziz, ta amorez betea, irabaz dezadan aisa sekulako gloria. Amen. Aita gurea, ta Abe Maria.\nAZKENEKO GURUTZEKO OTOITZA\nAgerzen zaio Madalenari\nNekatua zenbilzanean, Jeusus maitea, zurekin zebillen, zure nekeen sentimentuz beterik, Santa Maria Madalena; ta biztu, edo resuzitatu orduko billatu zenuen, lengo damu sentimentuen alde atsegin andi bat ematera: nai nukenik ere, emendik deitzen nazunean zure arpegi ederra Zeruan ekustea gatik, zure nekeak, eta Pasio santa gogoan ditudala damuz, ta sentimentu onez beterik bizi. Indazu onetarako behar dudana, ta zuk nai dezun guzia egiteko grazia. Aita gurea, etc.\nJESUSEN BIHOTZAREN BEDERATZ-URRUNA\nBederatz-urren hau asi oi da Korpus Kristi egunean, akaba dedin Jesusen Bihotzarenean. Anizek egin oi dute illoro ere, asitzen dutela illaren azkeneko ostegunean, akabatzeko ill berriaren lenbiziko ostiralean.\nBederatz-urrena egiten den egunetan egin behar dira, beste egunetan baño, zenbait obra on geiago. Lenbizikoa izan diteke ongi konfesatu, ta komulgatzea. Bigarrena, bost aldiz edo ditekeenetan, joatea Jesus Sakramentatua Elizan ekustera: an dion amorea zenbat estimatzen duen, ta gaizki komulgatzen diranak eman derozten sentimentuen penez dagoela, aditzera ematera.\nIrugarrena, bere mihi, begi, beharri, ta gañerako sendituak kuidadoz gordetzea; ta osasunak laguntzen ba-dio, edo uzten ba-diote egitekoak baruren bat, edo beste ateratzea, edo edozein bidez gorputza zerbait nekatzea.\nLaugarrena, irakurtzen , edo leitzen, eta Jesusen Bihotzeko neke amoretan pensatzen, zerbait denbora pasatzea.\nAl ba-dedi, egin behar da bederatz-urren hau, edo Sakramentu Santuaren, edo Jesusen Bihotzaren Estanparen baten aitzinean, edo abrean Lenbiziko otoitz, edo orazioa asitzen da, ziñatu, taNere Jesu-Kristo Jauna, etc erran, ta ondoan.\nEGUN-ORO LENBIZIKO LEKUAN ESAN BEHAR DEN OTOITZA\nGure Jesus maitea, zure Bihotzari Trinidade guziak eman ziozkan graziazko ondasunak gatik, iguzu zurea dirudien bihotz garbi bana, bederatz-urren onetan eskatu behar dizugun, ta konbeni zaikula zuk dakizun guziarekin.\nLENBIZIKO EGUNEAN BAIZIK ERRAN BEHAR EZ DEN OTOITZA\nGure biotzeko Jesus ona, gure oztasun, ta utsegiteak gu gandik kentzeko zere Biotzean duzun ansia, ta deseo andia gatik, bero zazu zere amorearen suan gure bihotza, ta lagun zaguzu, gure damu, ta sentimentuarekin zure Biotzeko sentimentu, ta nekeak arintzen, ta ez arren ukatu bederatzi urren onetan eskatzen dugun gauzarik. Ala gerta dedilla.\nOrain erran behar dira iru Aita gure, &c. Jesusen Bihotza-ren iru señaleak aditzera ematen duten amore, ta penen izenean.\nEGUN GUZIETAN AITA ETERNOARI EGIN BEHAR ZAION OTOITZA\nAita Eternoa, bitarteko emanik, ezin geiagoraño nai dizun zure Seme maitearen Bihotza, eskatzen dizugu, argi ditzatzula, zu ezagutu, ta maitatzeko, itsuturik bizi diranak; artean, ta beti nai zinduzkegu guzien izenean ezagutu guk, eta gogotik maitatu. Iduki zatzu zere grazian bataiaturik dauden guziak, eta ekarri graziaren argira, argi onetatik urrun dabiltzanak. Ez dezala arren batek ere Jesus ona ezagutu bage, ta maitatu bage gaurgero utzi. Guziak gatik il zen ezkero, guziak sar ditezela bera gatik Zeruan. Beraren Bihotzean sarturik utzi nai genituke gure Aide, ta adiskide, guk zor diegun, ta guri ongi, edo gaizki nai diguten guziak; guziak ar dezaten zure gandik emen grazia, ta beste munduan gloria. Ala gerta dedilla.\nEmen eskatzen da, Jesusen Bihotza bitarteko arturik, erditsi nai den guzia.\nGero erraten da.\nAña. Improperium expectavit Cor meum, & miseriam, & sustinui, qui simul contristaretur, & non fuit, & qui consolaretur, & non inveni.\nV. Discite à me, quia mitis sum, humilis Corde.\nR. Et invenietis requiem animabus vestris.\nDomine Jesu, qui inefabiles Cordis tui divitias Ecclesiae Sponsae tuae singulari dilectionis beneficio aperire dignatus es, concede propitius ut gratiis coelestibus, ex hoc dulcissimo fonte manantibus, corda nostra ditari, ac recreari mereantur. Qui vivis, & regnas in saecula saeculorum. Amen.\nEMEN, TA KOMUNIOKO\negunetan beintzat, erran behar den,\nta anitz balio duen\nJesus-en Anima, birtutez bete nazazu.\nJesus-en Bihotza, amorez erre nazazu.\nJesus-en Gorputza, salba nazazu.\nJesus-en Odola, amorez zora nazazu\nJesus-en Biohtzeko ura, garbi nazazu.\nJesus-en Pasioa, indarsu egin nazazu.\nZure Llagetan zure Biotzaren erdian gorde nazazu.\nEz nadilla ni ortik beñere atera.\nNere eriotzeko orduan deitu nazazu.\nZure gana eraman nazazu.\nZure Santu ekin alaba zaitzadan beti sekula guzian.\nJainkoak gu gana etortzeko, ta bere gana eramateko ate, ta bidetzat artu zaituen, Jesusen Bihotza, egon zaitez beti idikia, ta zabaldua, noiznai sar gaitezen zure Aita gana, zu maitatzeko behar dugun graziaren eske. Iguzu zure penen pena andi bat, eta orain eskatzen dizugun guzia. Ala gerta dedilla.\nUr garbizko iturri Jesusen Bihotz andia, egarriz itotzen gaude, edo zure birtute, ta deboziozko urez ase naiez. Nai genuke denbora berean, Aldare Santuan mundu guziak egin dizkitzun bidebage, edo injurien damu andi bat, baita orain eskatzen dizugun guzia ere. Ala gerta dedilla.\nJesusen Bihotz garbi, birtute, ta Santidadezko ispillu ederra: nai genuke, zuri begira gaudela, hitz, asmo, lan, ta gogo guzietan zure irudiko bihotz batekin gelditu, baita artu ere, gu gatik anitzetan, ta nion baño geiako Aldareko sakramentu Santuan artu dituzun bidebage guzien damu andi bat, egun onetan eskatzen dugun guziarekin. Ala gerta dedilla.\nGure gauza, ta lan onai azkeneko izatea, edo edertasuna ematen diezun, ta Bihotz bera duzun, Jesus on maitagarria, uzten ditugu guziak zure eskuetan, molda ditzatzun, ta utzi zure Aitaren begietara atera ditezkean bekala; ta eskatzen dizugu, diguzula zure eskua, mundukoen eskutik artu dituzun bidebagen damu, ta sentimentu andi bat artzeko, orain eskatzen dizugun faborearekin batean. Ala gerta dedilla.\nBehar duguna Jainkoari eskatzeko Eliz eder bat zere Bihotzean utzi diguzun Jesus, amorez betea: milla esker zuri Eliza onetan arkitzen dugun atsegin, kontentu, ta ditxa gatik. Ortik atera bage, nai genituke gure egunak akabatu; nai genituke, or bizi garala, geren damuarekin zure damua, ta penak arindu, ta zure eskutik behar ditugun gauza guziak artu. Ala gerta dedilla.\nZure izenean, ta zure Bihotzeko amoreak gatik eskatzen zaion gauzarik utzatzen ez dakien Aitaren Seme Jainko Gizon egiazkoa, zu bitarteko emanik, eta zure Aldareko bidebageen damu, ta sentimentuz beterik, eskatzera goaz, erditsi nai duguna. Lagun zakizkigu, uka ez diezagun beñere, eskatzen dugun gauzarik. Ala gerta dedilla.\nGure amorez urtzen zauden, Jesusen Bihotz ederra, nai genuke geldi litezen gure, ta guzien bihotzak su orretan urtuak, amorez erantzuteko zure amoreari. Ez arren hau ukatu, ez eta orain eskatzen dugun gauzarik ere. Ala gerta dedilla.\nGure bekatuen arantza gurutzeak nekez bete zaituzten, Jesus maitea, bete behar dituzu zure Bihotzeko amoreak gatik graziaz, ta Zeruko ondasunez gure bihotz gogor gaistoak. Eman behar diguzu denbora berean, gure bekatu itsusiak zuri eman dizuten tristuraren damu, ta tristura andi bat. Eta ez arren ukatu bederatz urren onetan eskatu dizugun gauzarik. Ala gerta dedilla.\nJESUSEN BIHOTZ MAITEARI\nGure gusto, gure atsegin\ngure Jesus maitea;\nLenik kendu behar dira:\nUra zara, ken itzaku;\nGure amorez betea.\nGure bihotz gaistoan;\nBusti ta ur egiña dago\n[97 eta 98. orrialdeak falta dira]\nDamuz autsi ba-ledi\nNere kulpen arantzekin\nAh ni baldin ba-nengo\nNegar damuz asea!\nGurutze sendor ori:\nKulpa gaisto, ta oben gogor\nJesus ona Aldarean?\nTxarkerien pena nai du,\nJesus zure Bihotza?\nZure nekeen damua?\nSar nadir or Atea.\nZere Bihotz-eko suan


Metz - Wikipedia, entziklopedia askea.\nMetz (frantsesez mɛs eta alemanez mɛts ahoskatua) Frantziako ipar-ekialdeko hiria da, Ekialde Handiako eskualdearen eta Moselako departamenduaren hiriburua. 2004an 124.300 biztanle zituen. Ibai portu bat osatzen du Mosela ibaiaren eskuinean.\nDominique Gros (en)\n57000, 57050 eta 57070\n49°07′11″N 6°10′37″E / 49.1197°N 6.1769°E / 49.1197; 6.176949°07′11″N 6°10′37″E / 49.1197°N 6.1769°E / 49.1197; 6.1769\nPouilly, Ars-Laquenexy, Le Ban-Saint-Martin, Coincy, Longeville-lès-Metz, Lorry-lès-Metz, Marly, La Maxe, Montigny-lès-Metz, Peltre, Plappeville, Saint-Julien-lès-Metz, Vantoux eta Woippy\n118.489 (2019ko urtarrilaren 1a)\n59.330 (%50.1) 57.099 (%48.2)\nLuxenburgo, Treveris, Gloucester, Saint-Denis, Karmiel (en) , Tyler (Texas), Hradec Králové, Kansas City, Djambala (en) , Nanjing, Tanger, Yichang eta Txernivtsi\nMetzeko ekonomia jarduera nagusiak mekanika eta elektronika dira. Nabarmentzekoak dira San Esteban katedral gotikoa, XIV-XVI. mendeetakoa, eta Erdi Aroko harresiak. Alemaniako Inperioaren barruan geratu zen 1871n, eta Versaillesko hitzarmenaren bitartez berreskuratu zuen Frantziak.\nDatu klimatikoak (Metz)\n16.1 20.8 24.3 29.6 32.4 37.7 37.3 39.5 34 26.8 21.2 18.1 '\n4.8 6.5 11.0 15.0 19.5 22.7 25.3 24.8 20.4 15.1 9.0 5.5 15\n-0.5 -0.4 2.4 4.7 8.9 12 14 13.6 10.4 7.1 3.2 0.7 6.4\n−20.1 −23.2 -15.3 -5.1 -2.5 1.9 4.3 3.9 -1.1 -6.2 -11.7 -17.0 '\n64 57 62 51 59 62 64 61 64 72 64 79 757.8\n11.5 9.6 11.5 9.3 10.2 9.8 9.2 9.1 8.8 11.0 11.2 11.8 123\n54 78 126 178 202 219 226 213 158 98 49 41 1642\nIturria (2):  (precipitazioa)\nGloucester (Erresuma Batua), 1967\nKarmiel (Israel), 1984\nKansas City (AEB), 2004 \nDjambala (CGO), 2012\n↑ Archant Community Media Ltd. British towns twinned with French towns. .\n↑ Metz. (2009-8-17). Metz en visite à Karmiel. .\n↑ Kansas City Sister Cities. .\n(Frantsesez) Metzeko Udalaren webgunea\nAzken aldaketa 30 abendua 2020(e)an, 20:35(e)tan\nOrriaren azken aldaketa: 30 abendua 2020, 20:35.


Auzo gorri - Wikipedia, entziklopedia askea.\nAuzo gorri, barruti gorri edo eremu gorri bezala, prostituzioa eta sexuaren industriarekin zerikusia duten beste negozio batzuk kontzentrazen diren auzo, barruti edo eremuei deritze. Izenaren jatorri batzuk ezagutzen dira, 1890eko hamarkadan datatuak daudenak AEBetan, argi gorrien erabilerarekin zerikusia dutenak, bezeroek bertan zeuden negozioen izaera identifika zezaten.\nAuzo gorria Amsterdamen\nJaponian auzo gorriei erreferentzia egiteko hitzetako bat akasen (japonieraz: 赤線?) da, literalki "lerro gorria" esan nahi duena, honen jatorriak, itxuraz behintzat, mendebaldeko hitzekin zerikusirik ez duelarik. Aosen (japonieraz: 青線?) hitza ere erabiltzen dute, "lerro urdina" esan nahi duena, legez kanpoko negozioak egiten diren barrutientzako. Kultura ezberdinetan, auzo gorriak modu ezberdinetan identifikatzen dira, ohikoena "prostituta gunea" delarik (adibideak Hindiz Randi Guli edo Prostituta kalea, Bengaleraz Khanki Para edo Prostituta auzoa).\nLatinoamerikako herrialde batzuetan hitzak esanahiz aldatzen du eta gaizkiletza maila handiak dituzten sektoreak adierazten dituzte (kronika gorria izenari erreferentzia eginez)\nAmsterdameko auzo gorria\nAuzo gorria (Buenos Aires)\nMultimedia: Red-light districts


Olèrdola - Wikipedia, entziklopedia askea.\nLucas Ramírez Burdalo (en)\nVilafranca del Penedès, Sant Cugat Sesgarrigues, Avinyonet del Penedès, Olivella, Canyelles, Castellet i la Gornal eta Santa Margarida i els Monjos\n1.792 (%46.6) 1.900 (%49.4)\nOlèrdola Kataluniako udalerria da, Alt Penedès eskualdean eta Bartzelonako probintzian kokatua. 30,15 km²-ko azalera du eta 2009ko urtarrilaren 1eko erroldaren arabera 3.462 biztanle zituen.\nZortzi herri, auzo eta eremutan banaturik dago:\nPolígon Industrial el Clot de Moja\n1.436 1.495 1.561 1.455 1.404 1.234 1.332 1.570 1.579 1.607 2.422 3.462\nOrriaren azken aldaketa: 2 martxoa 2021, 21:55.


Textos • antonmendizabal.com\nExposición 'hamabi urte...'\nARTISAUTZATIK ABANGUARDIARAINO EMAN DU PAUSOA MENDIZABALEK\nEl Diario Vasco. Sábado 2 de octubre de 1993\nIrailaren 13an ireki du Anton Mendizabal eskultoreak bere azken urteetako lanen erakusketa. Ikusgarria benetan.\nAipagarria benetan Gipuzkoa-Donostia Kutxa kulturaren alde egiten ari den lana. Horietan lehen postuetako bat merezi dute Garibai kaleko aretoan egiten dituen arte erakusketak. Udan Riberaren koadroak azaldu ondoren, orain oiartzuar honen artelanak ditugu ikusgai.\nHamabi urte bete ditu Atton Mendizabalek artegintzan. Urte hauetan, nabaria izan da artista honek artisautzatik abiatuz eskulturako forma abanguardistetara burutu duen bidea. Bide pausatua, baina sendoa, bestalde.\nDuela hamabi urte, osaba Alejandro Amenabarren ardurapean zizelkatzeko teknikak ikasi bezain azkar eman zituen bere lehen fruituak. Argizaiolak eta kutxak izan ziren bere lehen lanak. Aurrenekoak, estilo zaharrean. Baina berehalako batean azaldu zuen bere sormenerako zaina eta grina. Eskulturarako eta bolumenerako joera nabaria izanik, egurrik egokiena aukeratu eta sormenaren gailurra ematera iritsi arte. Argizaiolak bere bidea egin du eskultura itxura hartu arte; eta hau, poliki poliki estela bihurtu da. Baina Antonen oinarri zaharrak ez dira traba eta muga gertatu, alderantziz, ireki eta unibertsora zabaltzen dira bere forma abangoardistak.\nHerritar artisautza oinarri, baina arterik osatuena helburu, argizaiolak giza-antzeko bilakatu dira besoak zerurantz otoitzez jaso eta argizaria isilik eskeiniaz.\nGauza berbera bere frontoiei buruz. Erakusketa gela bera frontoi bat da, eta han nabari dira bere frontoi eskulturak. Haseratik amaieraino forma argi eta garbiak garatzen ditu, elementu eta lerro zuzenak, egon gabe dagoen pilotariak betetzen duelarik espazioa.\nLaster batean, esanahi haundiko lanak proposatzera iritsi daiteke. Horien lehenetarikoa izan daiteke bere «Intxixu» erraldoia, zena zeharka begira eta zelatan ageri baita Aiako harri tartetik, bere jantzi polikromatua eta azti soina ageri duelarik.\n© Anton Mendizabal\n943 490 560


Udazken loreen gurtza - Tolosa - Tolosaldeko ataria\nUdazken loreen gurtza\nItzea Urkizu Arsuaga 2016-10-22 13:53\nAzokarekin biribildu du, Casino elkarteak, aurtengo Mikologia; jendetza bildu da Trianguloa plazan.\nPerretxikoaren inguruan aste osoan dantza aritu eta gero, plaza bete perretxikorekin astea amaitzea bezalakorik ez dago. Casino elkarteak, beste behin, Mikologikako azoka antolatu du, eta eskualdeko nahiz kanpoko sukaldarien bere trebetasun finenak erabili dituzte, perretxikoekin egindako pintxoak prestatzeko.\nTradizioari estu lotutakoak ziren batzuk, eta berrikuntza betiko produktuekin uztartu dutenak beste zenbait, baina guztiak baliagarri suertatu zaizkie herritarren dastamenei, udazken loreak gurtzeko.\nSukaldarien atzean, berriz, ikastetxeetako neska-mutilekin egindako txangoko perretxikoak erakusgarri jarri dituzte, espezie bakoitzaren ezaugarriak eta toxikotasun maila argituz. Jendearen jakin-mina piztu dute, eta irakasle lanetan ere aritu dira zenbait, azalpenak emanez.


Hierarkia eta jabetza – Hala Bedi\nHala Bedi > Iritziak > joseanbueno > Hierarkia eta jabetza\nJosean Bueno: Hierarkia eta jabetza\nDatorren asteazkena, azaroaren 25a, Emakumeenganako Indarkeriaren Aurkako Nazioarteko Eguna da. Emakumeen aurkako biolentzia nekez desagertuko da oinarrizko bi joera hauek mantentzen diren bitartean: hierarkia, alde batetik, arrazagatik, jatorriagatik, generoagatik… batzuek besteek baino gehiago balio dutelako iritzi tamalgarria, hainbeste injustizia eta zapalkuntzaren oinarria, eta emakume ugari azpiratuak mantentzen dituena; eta, beste aldetik, jabetza sentimendua inoren jabe izan eta pertsona hori “nirea” izan daitekeelako iritzi samingarria, hainbestetan gizonezko “jabe” batzuen erasoen iturria. Aurrera joateko eta emakumeen aurkako biolentzia jasanezinarekin amaitzeko bi sustrai pozointsu hauek, hierarkia eta jabetza sentimenduak, higatu eta ahuldu behar ditugu egunerokoan, urtearen 365 egunetan. Guztiok hobeto biziko gara berdintasunean, elkartasunean eta errespetuzko harremanetan.\n← Sahara ez dago salgai\nHumanismoaren itzalaldia →


Covid-19aren aurrean indarrean dauden neurriak - Albisteak - Astigarraga\nCovid-19aren aurrean indarrean dauden neurriak\nJoan den maiatzaren 9an bertan behera geratu dira alarma egoera eta etxeratze agindua eta aldatu egin dira Covid-19ari aurre egiteko prebentzio neurriak.\nCovid-19ari aurre egiteko indarrean dauden neurri nagusiak hauek dira:\nMugikortasuna: Bertan behera geratzen dira itxiera perimetralak eta "etxeratze agindua"\nBilerak: Bertan behera geratzen da pertsonak elkartzeko muga, ostalaritzan eta kirolean izan ezik.\nOrdutegiak: 22:00etan, establezimenduak ixtea eta kultura-, gizarte- eta merkataritza-jarduerak etetea.\nMerkataritzako edukierak: 150 metro karratu baino gehiagoko establezimenduetan, %40, eta 150 metro karratu arte, %60.\nTxokoak: Elkarte gastronomikoak, lonjak eta antzekoak itxita daude.\nOstalaritza: Itxiera 22:00etan. Barneko edukiera %50. Debekatuta dago barran edo zutik kontsumitzea. Mahai bakoitzean, gehienez 4 pertsona. Nahitaezkoa da maskara erabiltzea, irensteko unean izan ezik.\nGaueko aisia: Gaueko aisialdirako establezimenduak eta lokalak itxita jarraitzen dute.\nJoko-lokalak: Itxiera 22:00etan. %50eko edukiera.\nKultu-lekuak: %35eko edukiera. Beilatoki eta ehorzketetan: aire zabalean, 30 pertsona gehienez; eta leku itxietan, 6 gehienez.\nMusika-eta ahots-jarduera: Osasun publikoaren zuzendaritzaren gidalerroak betetzen dituen protokoloa beharko dute.\nKirol-instalazioak:%50eko edukiera. Aldagelak %35. Ikuslerik ez kirol-ekitaldietan.\nKirola egitea: Aire zabalean edo barnealdean, gehienez 6. Eskola-kirola entrenamenduan eta aldagelarik gabe. Maskara nahitaez erabili behar da, lehiaketetan eta kanpoan egiten den jarduera fisiko bizietan izan ezik.\nIkusi 23/2021 DEKRETUA, maiatzaren 7koa, lehendakariarena.\nIkusi ohiko galdera-erantzunak.\nNeurriak lasaitu badira ere, joka dezagun arduraz: une honetan birusaren transmisio arriskua oso altua da Astigarragan. 100.000 biztanleko 584ko intzidentzia-tasa dugu (250etik gora arriskua oso altua da).\nApirilaren 1etik gaur arte 156 pertsonek positibo eman dute Astigarragan eta pertsona eta familia askok itxialdia egin behar izan dute.\nHori dela eta, eskatzen dizuegu arduraz jokatzeko eta prebentzio neurriak betetzeko.


Montriond - Wikipedia, entziklopedia askea.\nAbondance (Savoia Garaia), Essert-Romand, Morzine eta Saint-Jean-d'Aulps\n449 (%48.9) 456 (%49.7)\nMontriond Frantziako udalerria da, Savoia Garaia departamenduan dagoena, Auvernia-Rodano-Alpeak eskualdean. 2013an 808 biztanle zituen.\n2007an Montriond udalerrian erroldatutako biztanleak 808 ziren. Familiak 320 ziren, horien artean 90 pertsona bakarrekoak ziren (39 bakarrik bizi ziren gizonak eta 51 bakarrik bizi ziren emakumeak), 83 seme-alabarik gabeko familiak ziren, 111 seme-alabak dituzten bikoteak ziren eta 36 seme-alabak dituzten guraso-bakarreko familiak ziren.\n2007an 957 etxebizitza zeuden, 332 familiaren etxebizitza nagusia ziren, 598 bigarren erresidentzia ziren eta 28 hutsik zeuden. 437 etxeak ziren eta 512 apartamentuak ziren. 332 etxebizitza nagusietatik 226 bere jabearen bizilekua ziren, 92 alokairuan okupaturik zeuden eta 14 doan lagata zeuden; 15 etxek gela bat zuten, 35 etxek bi zituzten, 80 etxek hiru zituzten, 87 etxek lau zituzten eta 115 etxek bost zituzten. 299 etxek euren parking plaza propioa zuten azpian. 164 etxetan ibilgailu bat zegoen eta 143 etxetan bat baino gehiago zituzten.\nMontriond udalerriko biztanleria-piramidea 2009an .\n2007an lan egiteko adina zuten pertsonak 507 ziren, horien artean 415 aktiboak ziren eta 92 inaktiboak ziren. 415 pertsona aktiboetatik 408 lanean zeuden (214 gizon eta 194 emakume) eta 7 langabezian zeuden (7 emakume eta 7 emakume). 92 pertsona inaktiboetatik 33 erretiraturik zeuden, 34 ikasten zeuden eta 25 "bestelako inaktibo" gisa sailkaturik zeuden.\n2009an Montriond udalerrian 322 unitate fiskal zeuden, 812 pertsonek osaturik. Pertsona bakoitzeko diru-sarrera fiskalaren mediana urteko 19.972 euro zen.\n2007an zeuden 163 komertzioetatik, 1 janari enpresa zen, 3 bestelako produktu industrialen fabrikazioko enpresak ziren, 23 eraikuntza enpresak ziren, 20 ibilgailuen saltze eta konpontze enpresak ziren, 66 ostalaritza eta jatetxe enpresak ziren, 1 informazio eta komunikazio enpresa zen, 13 higiezinen enpresak ziren, 13 zerbitzu enpresak ziren, 19 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 47 zerbitzu publikoetatik, 4 ibilgailuen konpontzeko eta nekazaritza tresnetako lantokiak ziren, 5 igeltseroak, 1 margolaria, 4 zurginak, 5 iturginak, 2 argiketariak, 1 eraikuntza enpresa, 23 jatetxeak eta 2 higiezinen agentziak.\n2009an zeuden 7 establezimendu komertzialetatik, 1 120 m2 baino gutxiagoko denda zen, 1 okindegi zen, 1 arropa denda zen eta 4 kirol-dendak ziren.\n2000. urtean Montriond udalerrian 5 nekazaritza-ustiategi zeuden.\nBNF: 152744461 (data)\nOrriaren azken aldaketa: 13 martxoa 2021, 16:33.


Finalera sailkatu dira Zabaleta eta Eskudero, eta aurrera egin du Astigarragak Herriartekoan - Urumea - Kronika.eus\nFinalera sailkatu dira Zabaleta eta Eskudero, eta aurrera egin du Astigarragak Herriartekoan\nIkusmina sortu zuten Aranon, igandean, Umore Ona Txapelketako partiduek.\nSemifinalean 22-12 nagusitu ziren Ainhoa Zabaleta eta Maria Eskudero goizuetarrak, eta hilaren 26an jokatuko dute finala. Astigarragak Azpeitia izango du aurrean finalerdietan; Hernani kanporatu duen taldea, hain justu.\nHaundia egin dute Ainhoa Zabaleta eta Maria Eskudero goizuetarrek, Nafarroako Foru Komunitateko Txapelketan. Semifinala irabazi zuten igande goizean Beran, Ana Couto eta Cristina Saenz errioxarren kontra (22-12); eta finalerako txartela lortu dute. Ekainaren 26an jokatuko dute hori, eta aurrean izango dituzte Ania Oronoz eta Marie Goyenetche. Iparraldeko bikoteak 22-9 menderatu zituen Idoia Oregi eta Amaia Zarrabeitia.\nLigaxkako bi partiduak nagusitasunez irabazi zituzten Zabaletak eta Eskuderok (18-1 eta 18-8), eta oso sendo aritu dira semifinalean ere. Baina beste horrenbeste egin dute Oronozek eta Goyenetchek ere, txapelketan zehar (18-6 eta 18-1 irabazi zituzten ligaxkakoak); eta partidu gogorra izango da finalekoa.\nGipuzkoako Herriarteko Txapelketan ere, izango da Urumea bailarako ordezkaririk, semifinaletan: aurrera egin du Astigarragak, bueltakoan ere hiru partiduak irabazita Tolosari. Kadeteetan 22-4 nagusitu ziren Aimara Zabala eta Xuban Goñi, jubeniletan 22-20 Eñaut Lizeaga eta Aimar Mujika, eta nagusietan 22-19 Oier Gurutzealde eta Jokin Santxez. Horrela, Azpeitia izango du kontrario semifinaletan; hain justu, Hernani kanporatu duen taldea. Kadeteetan azpeitiarrak dira faborito, eta jubeniletan astigartarrak; beraz, nagusiena izan daitezke klabea.\nUmore Ona Txapelketa, aurrera\nAurreneko astea bete du, bestalde, Goizuetako Umore Ona Txapelketaren bosgarren edizioak. Ostegunetik larunbatera, Goizuetan bertan jokatu zuten, eta ez zituzten nahi bezain emaitza onak lortu, goizuetarrek eta astigartarrek; baina bi garaipen lortu zituzten hernaniarrek, Salaberria-Labaka eta Deskarga-Urdanpilleta bikoteekin.\nIgandean, berriz, jaialdi bikoitza izan zen Aranon, eta primeran moldatu ziren goizuetarrak, zortzi partidutik zazpi irabazita: Seges-Menta, Zurutuza-Zabala, Salaberria-Alsua, Narbarte-Elizegi, Aranberri-Ugartemendia, eta Sagardui-Legarreta bikoteek lortu dute aurreneko garaipena. Esku pelotari hernaniarrei, ordea, gehiago kosta zitzaien Aranon, eta jokatutako hiru partiduetatik, bakarra irabazi zuten bertan, Gaskonek eta Osesek jokatu zutena


Faqs - Gura Marketin\nZer da Neuromarketin-a?\nNeurozientzien ezagupen eta erremintak marketin ikus-puntu batetik merkatu ikerketen alorrean erabiltzea da neuromarketin-a.\nZeintzuk dira neuromarketin-aren helburuak?\nEstimulu jakin baten aurrean pertsonaren erreakzio ez kontzienteak ezagutzea. Erreakzio ez kontzienteen azterketaren bidez kontsumitzailearen jokaera aurreikustea.\nKomunikazio mezu eta kanpainen eraginkortasuna hobetzea.\nZein aplikazio dauzka gaur egun neuromarketin-ak?\nIkuslearengan estimulu batek (marka, produktu, bideo, kreatibitate, denda, …) sortzen dituen erreakzioak aztertzeko erabiltzen dira neurozientzien teknologiak, hobekuntza posibleak aurkitzeko eta enpresak euren bezeroengana modu egokiagoan iritsi ahal izateko. Bezeroaren desio ez kontzienteak ezagutzen laguntzen du, arrakasta lortzeko beharrezkoak diren marketin esfortzuak egin ahal izateko. Horretarako aspektu ezberdinak azter daitezke, hala nola, iragarki bat gustokoa den ala ez, inplikazio emozional gehien sortzen duten zatiak detektatzea, posizionamendu/marka/packaging/mezuen ebaluaketa, denden azterketa, webgune-n erabilgarritasuna, trailer eta ekitaldien ebaluaketa,…\nSektore eta jarduera mota guztietarako erabilgarria da?\nBai. Neuromarketin turistikoaz, elikagaien neuromarketin-az, neuromarketin industrialaz, neuromarketin politikoaz, eta abar-ez hitz egin dezakegu.\nNeuromarketin-ak eskeintzen dizkigun aukerak zabalak dira. Jar zaitez gurekin kontaktuan eta elkarrekin zuen enpresa ala proiektuari neuromarketin-ak zertan lagun diezaioken aztertuko dugu.\nNola jokatzen du inkontzienteak erabakiak hartzeko momentuan?\nOinarrizkoa da. Ez gara kontziente etengabe jasotzen ditugun estimuluen %90-az. Era berean, erosketa erabakien eta marka edo produktu baten aurrean dauzkagun pertzepzio eta emozioen antzeko portzentai bat (iturriaren arabera %90 eta %95 tartean) gure garunak burutzen ditu modu automatiko batean, gure kontzientziaren minimoaren azpitik.\nNeurtu ahal ditzakegu gure emozioak?\nBai, emozioek aldaketak eragiten dituztelako egoera somatikoan eta hauek erreminta neurozientifikoen bidez neur daitezkeelako.\nNolakoa da kontsumitzailearen jokaeraren paradigma berria?\nAntonio Damasok, “El error de descartes” bere liburuan paradigma berri baten aldeko apustua egin zuen, zeinetan emozioek lehentasuna duten erabakietan. Paradigma klasikoa alde batera uzten du, kontsumitzailearen gaitasun arrazionala defendatzen duena erosketak egiterako orduan.\nParadigma berria hiru fasetan laburbildu daiteke:\n1.- Estimuluak sentimenduak sortzen dituzten sentsazio, emozio, oroipenak eragiten dituzte.\n2.- Sortutako sentimendu hauetan oinarrituz jarduten dugu eta ez gara beraiez kontziente.\n3.- Hartutako erabakia modu arazionalean justifikatzen dugu.\nZein perfil profesionalek egiten dute lan neuromarketin-ean?\nMerkatu ikertzaileek, psikologian eta neurozientzia kognitiboan lizentziatuek, marka kontsultoreek eta marketin adituek.\nKonbinatu ahal daitezke neuromarketin-eko erreminta ezberdinak?\nBai eta gainera, oso gomendagarria izan daiteke zenbait kasutan, izan ere, zenbait erreminten konbinaketak informazioa asko aberasten duelako.\nZer adierazten dute neuromarketin-ean 1 eta 2 sistemek?\nGure garunaren prozesaketa sistemez ari gara. 1 sistema, automatikoa, subkontzientea, oso baliagarria da eta heuristika ala buru laisterbideak erabiltzen ditu erabakiak hartzeko. 1 sitemaren parte dira garun primitiboa eta sistema\n2 sistemak, arrazional, logiko eta kontzienteak, kontzentrazioa behar du estatistika eta logikaren bidez arazoei irtenbideak bilatzeko eta garunaren kortexari lotua dago. Daniel Kahnemanek 2001ean Ekonomia Nobel Saria jaso zuen 1 eta 2 sistemak azaltzeko egindako ikerketengatik.\nAurrekontu handiko enpresen eskura al dago soilik neuromarketin-a?\nEz, eta hau da Gura Market_IN-ek helarazi nahi duen gauzetako bat. Merkatu azterketan eginiko azken aurrerapenak Euskadiko ETE eta MicroETE-en eskura jarri nahi ditugu. Aurrerapen teknologikoei esker, gaur, aurrekontu mugatuko enpresei neurozientzian oinarritutako azterketak eskaintzeko aukera dugu.\nGura Market_IN-etik ETE guztiak gure zerbitzu eta aurrekontuen inguruko informazioa eskatzea animatzen zaituztegu, bezero bakoitzari egokitutako lan pertsonalizatuak egiten bait ditugu.\nKontaktatu konpromisorik gabe eta pozik hitz egingo dugu zure proiektuari buruz eta\nzure beharretara egokitutako proposamen bat eskainiko dizugu.


ZURE TUNELA: "Alter ero": seigarren kritika\n"Alter ero": seigarren kritika\nEzin kexatu kritika kopuruaz, seigarrena jaso baitut "Alter ero" liburua dela eta, Gara egunkarirako Iker Zalduak idatzitakoa, hain zuzen. Gazi-gozoa da hau ere.\n"Segi irakurtzen" klikatu (hemen beheraxeago), osorik irakurri nahi izanez gero.\n"Alter ero" liburuari dagozkion kritika guztiak irakurtzeko,\negin klik hemen: "Alter ero" kritikak\nAlter ero / Bertol Arrieta / Susa, 2012\nKritikaren egilea: Iker Zaldua / Gara, 2013-02-24\nLaburmetraia saioa aipatu izan dut inoiz, ipuin-liburu bat deskribatzean. Bada, hara, beste laburmetraia saio bat, Bertol Arrieta zuzendariaren eskutik. Lipar batean irentsi dut saio guztia eta gora eta behera ibili izanaren sentsazioarekin geratu naiz. Hori bai, aitortu behar dut, aurrera egin ahala gora egin duela saioak.\nZortzi ipuin irakurgarri liburuaren aurreko eta atzeko azalaren artean. Zortzi istorio bereizi, bakoitza bestea hasten den unean amaitzen da. Lehenengo ipuinak ez dit zirrararik sorrarazi, “By-pass” delakoak ez dit aurrera jarraitzeko bidea arindu. Ez zait aparteko kontakizuna iruditu, egiaz, ez kontatzen zenari so ezta moldeari so ere, nahiz eta liburuan nabarmentzen diren ironia umoretsuaren lehen printzak sartu zaizkidan begietatik. Bigarren ipuinean, Sobiet Batasunaren garaiko eskubaloi-selekzioko taldekideak jarri ditu Bertolek pantailan. Adiskidetasuna eta berekoikeria nahasten dituen ipuina da, ahantzitako arrakasten usain ustela. Serio demonio jarraitzen du Arrietak, arestian aipatutako printzak tarteko. Lehen ipuinaren ildotik, beste bat apalerako esango luke hark, ezer berezirik ez, alegia.\nHirugarren ipuina haustura dela esango nuke, orain arteko ildoaren haustura. Elkarrizketarik gabeko ipuina izan arren, erritmo oso biziko kontakizun zinez umoretsua iruditu zait. Artikulu bat da. Bertan idazle euskaldun bat Julio Cortazar handiaren ondorengo espirituala dela frogatzen saiatzen da. Gaia berez da aparte ikustekoa. Baina itzel landuta dago, idazlearen beraren erotasuna eta kontakizunari darion ironia bizirik mantentzen ditu.\nKredituak amaitzerako hasten da hurrengoa, “Stand by”. Tesia defendatzera doan irakaslea, aita eta izakia. Hirutasun hori saihestezin izatearen ezina, beste bizitza baten ametsa, bere baitan eraikia eta maletadun pertsona misteriotsu batean islatzen duena. Ez du neoizko argirik ipuinak, erakargarritasuna maletatxo batean sartzen du, baina ez du irekitzen asmatzen, nire ustez.\n“Ez da zinemazaleentzako herrialdea” da bosgarren ipuina. Erotasun hori agertzen zaigu hemen berriz ere. Ondo jositako ipuinean bi interpretazio bide zabaltzen dizkio ikusleari; izan daiteke, absurduak akuilatutako ipuina, hau da, zineman enbarazu egin dion neska kuadrilla baten atzetik, errieta egin asmoz, gauerdira arte hirian zehar zinemazaleak egindako bidaia; izan daiteke, ezkontza-urte gehiegitxoren zama pairatzen duen gizonak bere Lolitaren bila egiten duen bidaia. Nire ustean, bi interpretazioetatik badu bere puska.\n“Laurak eta hodei” langile aspertuaren bizitza monotonoa erakusten duen ipuina da. Erlojuaren orratzak ezkutatutako pertsona, lanak ezgaitutako pertsona. “Ipuin perfektua” izenekoan Julio Cortazarren ondorengotasuna frogatzen duen idazlea ikusten dut. Ipuin perfektua idazteko temati, obsesioak jota dagoen idazlea. Ironiak eta umoreak goia jotzen dute ipuin honetan, irriak algara bihurtu zaizkit. Prozesu obsesiboaren azalpena ederra da eta estiloa aparta.\n“Bye” da azken ipuina. Errealismo absurdoa esango nuke. Ikasle batekin laztan-ferekan dabilen irakasle ezkonduaren eta bere Iñaki lagun zorigaitzez ezkonduaren arteko elkarrizketa. Fidel izan beharraz hizketan, fideltasunari buruzko eztabaida, egoera errealista bezain absurdu batekin amaitzen dena. Berrogeitaka urte dituzten lagun ezkonduen arteko afaria, emazte eta seme-alabak gonbidatu direlarik. Egoera absurdu bezain erreala, haur baten ateraldiak umore handiz zapuztua.\nFinean, hozbero uzten zaituen liburua, estilo ezberdineko ipuinak, estilo ezberdinez idatziak. Guztietan bi ezaugarri komun aipatuko nituzke, erritmo bizi orokorra eta umore andana. Barre egin dut liburuarekin eta hori ez da erraza izaten. Azken epaiaren zain zabiltzaten horientzako, beste laburmetraia saio bat eskaintzen badu, joango naiz.\nBy Bertol Arrieta ordua: otsailak 26, 2013\nNew York-eko argazkiak, zuri-beltzean


Nabalako pagoa (Orbaitzeta) | Euskal-Herria.Org\nNabalako pagoa (Orbaitzeta)\nzuriain-k sortua, 2011, apirila 26 - 11:08\nFagus sylvatica L. ©Abrau\n2013, ekaina 8 - 20:56 — Abrau\nPenagarria, baina honek ere zeukan txarmaren zati handia galdu egin du. Bi adar nagusi besterik ez zaizkio geratzen, eta horietako bat idorturik. Enborra handia da, taminakoa, baina oraingo honetan ez dakit aparta izateko moduan dagoen. Bere oinean azkonar batek etxola egin eta erabat ustu egin du. Ikustera doanak ez dezala ahaztu inguruetako astigarroak ikustea, horiek ere ikusgarriak baitira eta bisita egitea merezi dute.\nDiozun bezala, argazkiak\n2013, ekaina 8 - 23:08 — inaxio\nDiozun bezala, argazkiak ikusita ez du ematen aparteko alea. Hona zer dioen fitxa ofizialak: "Gran haya de copa amplia y desarrollada, poseedora de una altura y un volumen fuera de lo común entre los ejemplares de esta especie. Presenta un tronco limpio hasta que a los 8 metros de altura se abre en las ramas principales. Este haya ya fué declarada Monumento Natural en 1991 por estas excepcionales características.". Iturria: http://www.navarra.es/NR/rdonlyres/C879A63C-589D-43B8-834C-D5362879FABF/...\n2013, ekaina 8 - 23:36 — Abrau\nBai halakoa zen une hartan baita geroago ere; baina, argazkietan ikus daitekeen bezala, urtetik urtera adarrak galduz joan da. Azken kolpe ederra orain dela urte luze bat pairatu zuen bere adar handi bat, argazkietako orbainik altuena, galdu zuenean. Galdutako adarren orbainak argi ikusten dira. Ondorioz, altuera, bolumena... galdu egin du. Enborra bai ikusgarria, aparteko neurriak ditu; baina adakera ez da urte haietakoa.


XXXII. Udako Ikastaroak (EHU): Azkenaldian euskarara itzulitako literatura: bideak, joerak eta esperientziak - 2013 — EIZIE Elkartea\nXXXII. Udako Ikastaroak (EHU): Azkenaldian euskarara itzulitako literatura: bideak, joerak eta esperientziak - 2013\nEIZIEk Azkenaldian euskarara itzulitako literatura: bideak, joerak eta esperientziak ikastaroa antolatu du EHUren Uda Ikastaroen programaren barruan, 2013ko uztailaren 22tik 24ra, Donostiako Miramar Jauregian.\nHonako helburu honi erantzun nahian antolatu zen ikastaroa, Isabel Etxeberriaren zuzendaritzapean:\n"Azken hamarkada hauetan euskarara itzulitako literatur eskaintza nabarmen handitu da. 90eko hamarkadan Euskal Itzultzaile, Zuzentzaile eta Interpreteen Elkarteak (EIZIE) Literatura Unibertsala bilduma abiarazi zuenetik, itzultzaileak eta argitaletxeak ugaritu egin dira, eta euskararako literatur itzulpenaren eskaintza gutxi-asko egituratu bat osatzen hasi da. Orain, atzera begiratzeko eta balorazioa egiteko unea iritsi da. Ikastaro honetan, azken hogeita bost urteotan egindako ibilbideaz gogoeta egin nahi dugu: zer itzuli den eta zer ez; zergatik; eta nola. Horretarako, zenbait ikertzaile eta adituren azterketak entzun ahal izango ditugu, eta ibilbide horretan protagonista izan diren zenbait itzultzaileren esperientzien berri izango dugu."\nIkastaroaren informazio gehiago, hemen (prentsa-oharra).\nSaioen laburpenak, berriz, hemen.\nEuskararako itzulpengintza: azkenaldiko joerak (I) (D. Sarriugarte, Elearazi, 2013-07-29)\nEuskararako itzulpengintza: azkenaldiko joerak (II) (D. Sarriugarte, Elearazi, 2013-07-30)\nEuskararako itzulpengintza: azkenaldiko joerak (III) (G. Arrula, Elearazi, 2013-07-31)\nIdazle elebidunen pagotxa (I. Etxeberria, 31 eskutik, 2013-07-30)\nItzulpenak lau eskutara (IV) (M. Ibarluzea, bizkaie!, 2013-07-29)\nZein eragozpen dago euskarazko itzulpenak irakurtzeko? (G. Bereziartua, Argia, 2013-07-23)


How to install Android Studio in Windows 10 in 3 easy steps? | Erakutsi Top\n– Right click the leihoak start button and choose “Command Prompt(Admin)”\nAndroid Angular Garapen Nola Windows Ez dago iruzkinak Bish Jaishi\n← Nola video VirtualBox ateratzeko eta bertan ateratako bideo fitxategi kokapena da? Nola Dagoen GitHub IntelliJ IDEA proiektuaren bat sortzeko? →


Venus Miloskoa - Wikipedia, entziklopedia askea.\nVenus de Milo (Aphrodite of Milos)\n1820ko apirilaren 8a\nParian marble (en)\nbiluzia eta eskultura mitologikoa\ngreziar zaharkinak, 16. gela\nLouvreko antiguedade greziar, etruriar eta erromatarren departamendua\n48°52′N 2°20′E / 48.86°N 2.34°E / 48.86; 2.3448°52′N 2°20′E / 48.86°N 2.34°E / 48.86; 2.34\nVenus Miloskoa, Antzinako Greziako eskultura helenistikoko estatua adierazgarri eta ezagunenetakoa.\nAfrodita Miloskoa du berezko izena, baina Venus Milosko gisa da ezagunagoa. Azken finean, jainkosa bera irudikatzen du, maitasunaren eta edertasunaren jainkosa: greziar mitologian, Afrodita, eta, erromatar mitologian, Venus.\nYórgos Kendrotás nekazariak aurkitu zuen 1820an, Milosen, Ziklade uharteetan. Frantziar ofizial batek erosi zuen, Rivièreko markesaren diru-laguntzaz. Markesak Luis XVIII.a Frantziakoari oparitu zion, eta hark Louvre museoari eman zion dohaintzan.\nEgilea ezezaguna da, baina Alexandro Antiokiakoa izan litekeela uste da. K.a. 130. eta 100. urteen artean egina omen da. 211 cm garai da, eta marmol zuria du materiala. Estatua zenbait zati bereizitan landu zuen egileak, eta atalak elkartu zituen gero. Besoak ez dira sekula aurkitu. Bere garaian, bitxiak zituen jainkosak (besokoa, belarritakoak eta diadema antzekoa), bitxi horiek estatuari lotzeko zuloek adierazten dutenez.\nAntonio Climent Carbó idazlearen arabera, «errealismoa, naturalismoa, lasaitasuna eta tristura» transmititzen ditu estatuak. Errealismoa eta naturaltasuna jarrerak adierazten du gehienbat, zutik baina belaun bat erdi tolestua du emakumeak. Jarrera eta begirada pasiboak lasaitasuna adierazten dute, eta aurpegiak, aldiz, tristura. Aipagarria da estatuak adierazten duen mugimendua ere. S itxurako eskemak, aldakaren bihurguneak eta, gerritik behera, kurbaz beteriko mantuak ematen diote mugimendu-sentsazio hori.\nHiru dimentsiotan[aldatu | aldatu iturburu kodea]\n(Italieraz) Louvre museoko Venus Milokoaren web-orria\nMultimedia: Venus de Milo\nBNF: 11988595b (data)\nAntzinako Greziako eskultura\nLouvre museoaren eskulturak\nK. a. II. mendeko eskulturak\nOrriaren azken aldaketa: 11 abendua 2019, 20:13.


Erlijioabizi.com | Category Archive | Analisia\nKatekesiko haurrek, bai eta nire ikasleek ere galdetu izan didate behin baino gehiagotan hori. Bitxia egiten zaie apaiza kolore desberdinekin jantzita ikustea eta ez bakarrik haurrei, helduei ere. Apaizak ez du kolore bat edo bestea bere gustura hautatzen, ez, kolore horiek araudi baten arabera daude antolatuak eta urteko denboraren arabera edo ospatu beharreko elizkizunaren arabera […]\nZeinu erlijiosoak (I)\nAtal berri bat hasi nahi dut “Zeinu erlijiosoak” izenburupean. Atal honen herlburua ikonografian edo kristau sinbologian agertzen diren hainbat eta hainbat zeinuren jatorria eta esanahia azaltzea da. Atal honetan artea, biblia eta teologia lotu ditugu eskutik joaten baitira alor honetan. Zuen gustukoa izango delakoan, edo behintzat erabilarria, hasten dut atal hau. Goazen bada. “Dextera Domini” […]\nBy erlijioabizi ⋅ 19 enero, 2014 ⋅ Post a comment\nOn Fernado Sebatianek gutun pastoral hau idatzi zuen 2002ko otsailan. Gaur gogora ekartzen dugu Kristauen batasunaren aldeko otoitz-aste honetan. Urtarrilaren 18tik 25era “Kristauen batasunaren aldeko otoitz-astea” ospatzen dugu. Munduko gaur egungo zirkunstantziek batasun gogo hori inoiz baino beharrezkoago egiten dute. (…) Gaur egun zatiketa horrek antzeko kultura duten herri hurbilen arteko axolagaberia eta isolamendua errazten […]\nKRISTAU FEDEA POZTASUNEZ BIZITZEKO HAMAR AHOLKU\nBy erlijioabizi ⋅ 13 enero, 2014 ⋅ Post a comment\nKRISTAU FEDEA POZTASUNEZ BIZITZEKO HAMAR AHOLKU (On Fernando Sebastián. Iruñeko Artzapezpiku Emeritua. Frantzisko Aita Santuak kardinal izendatu du) 1. Ez izan beldurrik. Jainkoak maite gaitu eta gurekin dago. Jesukristo Salbatzaile bakarra da. Une bakoitzeko sasijainkoek ezingo dute Bera deuseztatuko. 2. Zure uste sendoak indartzen saia zaitez. Nork erasotzen die? Zer argudioekin? Zer emaitzekin? Jesus […]\nBy erlijioabizi ⋅ 17 noviembre, 2013 ⋅ Post a comment\nFAGORREN KRISIA, KOOPERATIBISMOARENA? Donostiako Elizbarrutiko Sozial Idazkaritza FAGORREN krisiak anitz irakurketa eragin ditu, ez denak egokiak eta zuzenak. Eta horien artean, bereziki bidegabekoa eta faltsua iruditzen zaiguna: FAGORREN itxiera, batzuen aburuz, Jose Maria Arizmendiarrieta apaizak Elizaren Dotrina Sozialetik abiatuta sortu zuen kooperatiba ereduaren porrotaren ondorio litzateke. Gertatutakoak, egungo ekonomiak sistema kapitalista liberalaren barruan salbuespenik ez […]\nEz zapaterismoak, ez MGTak, ezta Aita Santu aldaketak ere: Espainiarren erlijiozkotasunak 10 urtetan aldatu gabe.\nEz zapaterismoak, ez MGTak, ezta Aita Santu aldaketak ere: Espainiarren erlijiozkotasunak 10 urtetan aldatu gabe. CISeko barometroak, espainiarren erlijiozkotasun estatistikak jasotzen dituenak, aurreko hilabeteei dagokienez igo edota jeisten direnean titular izugarriak idazten dira bai komunikabide antiklerikaletan (“Eliza hondatzen da, fidelen %2a galtzen du urtean) baita Elizaren aldekoetan (hazkunde arina MGTn, Frantziskoen edota Ebanjelizazio Berriaren “efektuak”) […]\nMin handia egin digu azken urte hauetan fedea eta kulturaren arteko hausturak\nBy erlijioabizi ⋅ 28 septiembre, 2013 ⋅ Post a comment\nIrailaren 29an gure lurraldean oso errotua dagoen festa ospatzen dugu: San Migel. Honi buruz Mikel Garciandiarekin hitz egiten egon gara. Mikel Aralarko San Migel Santutegiaren arduraduna eta mendialdeko bikarioa da, beste hainbat tituluen artean. – Egia (Eg): Hasteko… Nor zen San Migel? Mikel Garciandia (M.G.): Nor zen eta nor den guretzat, kristauontzat. Jainkoak sortutako aingeruen […]\nEdalontzia, ura eta elefantea\nBy erlijioabizi ⋅ 14 septiembre, 2013 ⋅ Post a comment\nEliza Katolikoa Fedearen Urtea ospatzen ari da. Gotzainok, fedea bere osotasunean gordetzeko zerbitzua jaso dugu. Hiru maila biltzen dituen zeregina da: Fede koherentea izan, pedagogiaz predikatu eta aurkako okerrak zuzendu. Zentzu horretan, gure inguruan, gure fede katolikoarekin bat ez datozen jainkozaletasunaren eta espiritualtasunaren gainean zabaltzen ari diren hainbat irudik kezkatzen naute. Bi irudi hauez ari […]\nBy erlijioabizi ⋅ 3 julio, 2013 ⋅ Post a comment\nIrailan itzuliko gara artikulu, joku, material eta ideia berriekin. Ongi pasa, pasa gabe! Eraman gaitzazu zure sare sozialera: These icons link to social bookmarking sites where readers can share and discover new web pages.\nKatolikoen ihesa: nerabezaroan dago gakoa.\nBy erlijioabizi ⋅ 23 junio, 2013 ⋅ Post a comment\nEliztarren galera prozesua bataioan hasi eta sendotzarte doa: urtero ia 100 mila espainiar deskristautzen dira. Espainiar populazioan, gutxi gorabehera, % 70 katolikoa deklaratzen du bere burua, nahiz eta praktikan erdia baino gehiago ez izan. Hots, praktika erlijiosoan ez dira ezertan desberdin galdeketetan agertzen diren beste talde batzuekiko. Lau talde desberdindu daitezke baina azkenean hiru talde […]


Jeff, ez itzuli • ZUZEU\nJeff ez itzuli –\nJeff Bezos multimilionarioa espaziora iritsi da. New Shepard suziriaren kapsula 106 kilometrotara heldu da eta gutxi gora behera, 10 bat minutu iraun du hegaldiak.\nMunduko hiru ultra aberatsen (Musk, Branson eta Bezos) kapritxo berria omen espazioa. Ah bueno, eta ingurumena. Ingurumena haien lehentasuna dela baieztatzen dute: kotxe elektrikoen mugida hori guztia. Baina hain gaizki eramandako helduaroko krisi honek dituen ingurumen kostuak oso altuak dira. Karrera espaziala bereziki kutsakorra da, behar den erregai kantitate eta emititzen diren karbono dioxido altuengatik. Ez da kontu berria.\nKontua da, hau bai kontu berria, sindikatuak baimentzen ez dituen eta pandemiatik aberatsago atera den enpresa irribarretsu honen jabe esplotatzaile zenak hamar minutu (bakarrik) eman dituela espazioan. Hamar minutuz, hamar minutuz bakarrik, mundua hari begira jarri du. Eta horrekin gutxi balitz, goizegi itzuli da. Eta horregatik, 180.900 pertsonak “Do not allow Jeff Bezos to return to Earth” (lurrera itzul ez zedin) Change.org plataforman sinatu dute.\nBa hori, Jeff, Musk eta Branson, joan espaziora eta egin nahi duzuena. Baina, arren, utzi gu, zuen langileak eta ingurumena bakean, eta ez itzuli.\nBEZOS: “Eskerrik asko AMAZONeko langile eta bezeroei, zuek ordaindu duzue hau guztia”\nJeff ez itzuli\nAmazon, amazon esplotatzailea, Jeff Bezos ez itzuli\n15 pentsamendu “Jeff, ez itzuli”-ri buruz\nGaragarra 2021-07-24 09:30\nNire galdera zuretzat, Amaia: zenbat aldiz erosi duzu Amazonen? Erantzun zintzoa espero dut.\nGaria 2021-07-24 16:02\nErantzun zintzoak galdera zintzoa ere behar luke… ezta? 2021eko ekainean 200.000 MILIOI DOLARreko jabetza garbiarekin munduko pertsonarik aberatsena dela zertifikatu zuen Forbesek… Neuri gizakiarekiko lotsa ere sentiarazten dit.\nGaragarra 2021-07-24 18:43\nEz dakit non dagoen galdera zintzoa. Kopuru horren berri bagenekien. Balio hori akzioetan du. Betidanik entzun dut gazteak amazonen akzioetan inbertitzen erretiroa hartzen dutenerako bizia konponduta izateko. Nork igo du akzio horren balioa? Denak ni bezalakoak balira Amazonek aspaldi egina zuen porrot. Gazte guztiak daude miresmenez beteta garajean hasitako startup horietako bat nahi dutela Bezosen parean egoteko. Ez didazu oraindik esan Amazonen zenbat bider erosi duzun.\nGaria 2021-07-24 20:02\nzenbat aldiz erosi duzu Amazonen? galdera ez dela zintzoa esan nahi nuen, besterik gabe, kontraesanen mundua oso zabala dela… Gizarte-Mundu global bat non tipo batek 200 MILA MILIOI dolar dituen eta MILA MILIOI pertsonak ezer ez … Ni Amazon Prime naiz, eta adobe, google, spotify, netflix, euskaltel, bbva, etab. ordaintzen ditut urtero… fuck me….\nGaragarra 2021-07-24 22:07\nBerriro diozut, 200 mila milioi ez duela dirutan, akziotan baizik. Enpresa bat sortu, burtsara atera eta akzioen balioa igo eta igo besterik egiten ez badu, besteren artean jendeak akzio horiek erosten dituelako espekulatzeko, zeri bota behar diozu errua? Inbidia duzula esan nahi al duzu? Orain espaziora bidaiatzeko enpresa bat sortu du. Denak nik bezalakoak balira enpresa hori itxi egingo litzateke baina ziurasko etorkizun oparoa izango du. Agian hasieran jende arruntak ezingo ditu txartelak erosi baina txartelen prezioa jaisteko modua egingo dute eta zure ingurukoek ere erosiko dituzte txartelak. Gero zuregana etorriko dira eta udan espaziora bidaiatu zutela esango dizute eta zu beti bezala herrian gelditu zinen. Bidai horien kutsadurari buruzko aipamena egingo diezu baina beraiek diskurtsoa egoera berrira egokitua izango dute eta tortilari buelta nola ematen dioten ikusiko duzu harrituta. Eta zure harridurarako, txartela erosi duen zure lagunetako bat beganoa da, GKE batean errefuxiatuen harreran lan egin izan du eta antimilitarista eta antinuklearra da. Baina Bezos, Musk eta Gates kritikatzen ditu sekulako dirutza dutelako. Baina bera ere sakonean gauza bera da.\n1349 2021-07-24 23:27\nNik ere ez dut ulertzen zergatik ez den zintzoa Garagarrak Amaiari egindako galdera. Amazonen erosketak egin gabe inolako arazorik gabe bizi gaitezke, eta horrelako artikulu bat idazten duenari zer gutxiago eska dakioke Bezos-i diruruk ez ematea baino?\nBa ote! 2021-07-26 10:25\nGaragarra, zuk ere, internet erabili duzun bakoitzean, aberastu duzu Bezos. Gau egun ia ezinezkoa da Amazonen hodei zerbitzurik erabili gabe internet erabiltzea. Ez da soilik posta zerbitzua, Amazonen monopolioa interneten dago.\nBere garaian Rockefeller-en negozioak (Standard Oil) banatuarazi zituen Estatu Batuetako gobernuak, handiegia baitzen, eta arrisku bat demokraziarentzat. Gaur egun, monopolioa normalizatua dago. Eta harrigarriena dena, liberalak eta merkatu librearen fededunak, monopolioen defentsan.\nInbidia eta gainerako kontuekin, familia aberatseko kumea aberastea ez da oso arraroa. Bezosek 300.000,00 dolarreko interes gabeko mailegua jaso zuen bere gurasoengandik Amazon montatzeko. Bill Gatesen ama IBMko buruetako bat zen, eta presio egin zuen enpresak bere semearen Microsoft sortu berria kontrata zezan. Zuckerber-ek tutore pribatutzat izan zuen David Newman, sarearen mundu aditu handienetakoa, gurasoek pagatuta. Musken gurasoak Hegoafrikako lurjabe zuri aberatsak dira. Esfortzua eta inteligentzia badute noski zerrenda horretako guztiek, talentua ere bai. Baina Bronxen jaio izan balira, ez lirateke gaur dauden tokian egongo. Denok ezin gara aberastu, eta kontakizun hori ipuin hutsa da, pobreek esperantza izan dezaten. Esperantza baita hemen gakoa. Elizak ere ondo zekien.\nHemen Warren Buffet-ek (aita politikaria eta lobbylaria zuena, bidenabar, hau ere familia oneko semea) esandakoa gogoraraztea ongi dago: “Noski klase borroka badagoela, eta gu (aberatsak) irabazten ari gara”.\nAberatsak espazio lasterketan dabiltzan bitartean, gazteek kontratu finko bat zer den ez jakitea, nire ustez, aberatsei nahikoa zerga ezartzen ez zaizkienaren adibide garbienetakoa da. Feudalismo berri baterantz goaz, aberastasuna familia handi batzuen eskuetan, eta gainontzeko guztiak, zerbitzari.\nSegi dezagun ergelki monopolioak defendatzen, hiri pribatuak, desregulazioa, laissez faire-a… eta gure iloben ilobek sistema feudal berria besterik ez dute ezagutuko 100 urtean. Demokrazia eta liberalismoaren izenean, hori bai.\nBa ote! 2021-07-26 10:46\nAhaztu zait, ergelkeriaren summum-a: oinordetza zerga eta ondare zerga kentzearen alde dauden langileak.\nMilioi bat eurotik gorako aberastasunak zergapetzearen aurka, zein eta urtean 40.000 irabazten ez dituen jendea. Erdi aroko nekazari pobrea erdi aroko nobleziaren eskubideak babesten ikustea bezain absurdua. Noblezia berria ezartzearen aldeko borrokan, zein eta bere burua “liberaltzat” eta “merkatu librearen aldekotzat” duen jendea.\nBarre egiten digute, eta badituzte motiboak. Pailazo aldra gara, ez besterik.\nGaragarra 2021-07-29 13:20\nGarrantzitsuena 200.000 milioi dolar dituela da, ez Amazonen erosten dugun ala ez. Ikusi egin behar da nola egokitzen den diskurtsoa, morala eta guztia. Aspalditik ikusi dut bai, oraingo ezker progre diskurtsoak gauza asko demonizatzen dituela baina gai batekin ez dira sartzen: Internet bidezko erosketa. Ez dago hori bezain aktibitate kutsakorrik. Eta kutsadurarena ikuspegi bat besterik ez da. Baina horren aurka txintik ere ez. Susmoa: ezker-progre diskurtsoa Amazon bezalako konpainia handiek finantzatutakoa dela, hau da, ideologia globalista.\nBa ote! 2021-07-29 14:10\nBerriro diot, Bezosen monopolioa ez da internet bidezko erosketa, interneteko hodei zerbitzariena baizik. Garagarra, zuk zeuk, ZuZeun sartzeko eta iruzkinak idazteko, ia ia ziur Bezosi dirua eman diozu, jakitun izan gabe ere, bere zerbitzarietan baitaude datu gehienak. Horrek ez du zerikusirik Amazonen internet bidezko erosketarekin.\nKezkagarria ez da ezker progreak zer demonizatzen duen (badakigu antikristoa direna, ezta?) baizik eta betiko liberal txintxoek zeinen erraz egin duzuen monopolioen defentsa zuen diskurtsoaren eje, laissez fairearen eta demokraziaren izenean. Kezkagarria da betiko liberal txintxoak noblezia berria sortzearen alde ikustea. Kezkagarria da zergarik batere pagatzen ez duten aberaskume monopolistikoak (ez lanean aberastuak, aberatsen kumeak baizik, hori argi izan dezagun. Bilintxek esana zuen, “kontuz ibili arren eta juiziyoan/inor aberasten ez da ofizioan”. San Anselmo Milangoak ere esana utzi zuen: “Aberatsa, edo lapurra da, edo lapurren seme-alaba”) espazio laisterketan ibiltzea, eta betiko liberal txintxoek monopolio horien aurka hitz erdirik ere ez esatea, merkatu askatasunaren izenean. Non geratu da Adam Smith? Betiko liberal txintxoek hil duzue.\nGarrantzitsuena da galdetzea nola bildu daitezken 200.000 milioi dolar pertsona bakarrean, eta zergarik batere ez pagatzea. Nobleziak lurrak akaparatzea gaizki dago betiko liberal txintxoentzat, baina orain, betiko liberal txintxo horientzat, aberastasuna monopolizatzea desiragarria da nonbait. Gora feudalismo berria!\nGaragarra 2021-07-30 19:12\nBezos, Gates eta guzti hauei buruz pentsatzen dudana hemen idatziko banu bihar Ertzaintza etxean izango nuke atxiloketa aginduarekin, beraz hobe gai hori bakean uztea. Baina garbi dago “Ba ote!”, irakurritakoak irakurrita, Amazonen barra-barra ari zarete erosten… eta gero noski, ezin kritikatu Internet bidezko erosketak. Nola aldatzen den mundua! Nork esan behar gure ezker iraultzaileak Amazonen sartuta amaitu behar zutenik! Ene, ene! Hamaika ikusteko jaioak! Baina Amazonen erostea ez da delitua, Amazoneko buruak dirua izatea da jasangaitza. Ez dakit zer egin, barre edo barre algaraka. Baina ezker progreak finkatu duenez, zuzena da. Jaun andreok! Amazonen eros daiteke, politikoki zuzena da, ezker progreak esan du. Interneteko zerbitzariei buruz diozuna, ados nago, nola ez bada! Horrexegatik “Internet Deszentralizatua” garatu nahi duen proiektu batean diru kopuru polit bat inbertituta daukat. Software Librea besterik ez dut erabiltzen eta software horietako batzuren euskarazko itzulpenak egin ditut eta itzultzen nabil.\nBa ote! 2021-07-31 12:00\nNik ez dut amazonen erosten, izan ezazu argi, eta linux mint erabiltzen dut etxean. Mugikorra txinatarra dut, eta kotxea alemaniarra, txatarreroari erosia.\nEta tematua zaude amazonen erostearekin aitzakiarekin, arazoa monopolioa denean. Ezin dut ulertu nola 200.000.000.000 dolarreko aberastasuna duen pertsonak ez duen zergarik pagatzen, eta liberalentzat arazoa jendeak monopolioa baliatzen dutenengan nola botatzen duten. Bi plano ezberdin dira, bata kontsumitzaileen jarrera amazonekiko, eta bestea amazoneko buruak, eta beste abertsa guztiek, zergarik batere ez pagatzea.\nZuk arreta indibiduoan kokatu nahi duzu, zergapetzearen eztabaida albo batera uzteko.\nBa berriro esamgo dizut, aberatsak eta enpresak askoz gehiago zergapetu behar dira, espazio lasterketan ibiltzeko adina diru ez duten arte.\nZurea bezalako jarrerekin, erantzukizun osoa indibiduala dela diotenekin, aberastasunaren akaparazioa sustatzen, eta feudalismo berriaren oinarriak ezartzen ari gara, eta zer, eta askarasunaren izenean.\nAmazon erabiltzeak ez du zer ikusirik amazonen nagusiak zergak ez pagatzearekin, edo amazoneko nagusiak langileak esplotatzearekin.\nGaragarra 2021-07-31 13:04\nZu baino haratago noa: Amazon debekatuta egon beharko litzateke beste komertzioekiko konpetentzia ez leialagatik. Debekatuta, Europa osoan. Guztiz ados Amazonek zergak ez dituela ordaintzen esaten duzunean. Eta Europa osoan fiskalitate adostea beharrezkoa da eta txiringitoekin amaitu. “Ba Ote!”, ikusten al duzu ia bat gatozela? Baina zu baino haratago noa: esan dudan guztia egin ostean, norbanakoari ere atentzioa deitu nahi diot, nola liteke galtzerdiak Amazonen erosi eta gero 200.000 milioitaz kexatzea? Edo kutsaduraz eta ez dakit beste zenbat gauza gehiagotaz kexatzea?\n1349 2021-07-31 18:03\nNi ere guztiz ados nago fiskalitatearen gaian diozuenarekin, baina Garagarrak dion bezala, horrek ez dio norbanakoari bere ardura kentzen. Eredu baten kontra zaudela badiozu, zure esku dagoen neurrian eredu horri dirurik ez ematen saiatu beharko duzu, ezta?\nBa ote! 2021-08-01 17:55\nBai, noski. Kontsumoa hautu politikoa da, erabat. Eta hargatik, populazioaren gehiengoak ez du baliatzen. Boto ematean bezala, gehiengoak errazenera, ohikoenera jotzen du.\nAgian oker nabil, baina pentsatzen dut artikulu honen idazleak ez duela amazonen erosten. Apolitikoek, zentrokoek, “denak igualak dira” dioetenek, horiek bai. Eta erosten segituko dute. Eta ezkerreko batzuk ere bai, noski. Gizaki perfekturik ez da munduan, eta nik dakidala, bigarren mesiasaren zai gaude oraindik.\nAmazon ez da soilik denda erraldoi bat. Internet erabiltzen dugun bakoitzean amazon erabiltzen dugu, duen monopolioagatik, nahi gabe ere, ia ezinezkoa baita amazon erabili gabe sarean ibiltzea. Zer esanik ez google edo facebooken zerbitzuak ere sartzen baditugu ekuazioan. Amazonen irabazi garbien laurden bat, 11.000 milioi dolar, amazonen hodei zerbitzuetatik etorri zen. Izan dezagun hori argi besteei kontuak eskatzean, gu ere ari gara Jeff Bezos aberasten.\nEta elkarri kontu eskean ibili gabe, bakoitza besteren etxea garbitzen, eska diezazkiogun kontuak dagokionari. Estatuek egin bezate beren lana, eta horretarako, gure artean mokoka ibili beharrean, has gaitezen behingoz erakundeak egurtzen. .\nBidenabar, afera hontatik gehien izorratu nauena Bezosek “you guys paid for all this” (zuek pagatu duzue hau dena) esatea izan da. Nik ere lagundu diot horri. Garagarra, zure kontura ere aberastu da Bezos, eta ez zaitez harrotu amazonen sekula ez duzulako erosi. Beste bide batetik eman diozu dirua.\nHau mundua! Bezos kritikatzen duen artikulu batean zer, eta idazlearen ustezko bekatuekin sartu. Deabruaren abokatua zer den.


Tafallako Ikastolak Nafarroa Oinezaren lekukoa hartu du | La Merindad\nTafallako Ikastolak Nafarroa Oinezaren lekukoa hartu zuen Lizarran\nAsteburu honetan Lizarran ospatutako Nafarroa Oinezaren ekitaldi ofizialean Tafallako Garces de los Fayos ikastolak 2022ko festa antolatzeko lekukoa hartu zuen Lizarrako ikastolaren eskutik.\nEuria zela eta ekitaldia Kulturguneko lorategian ospatu ordez Los Llanos barnean izan zen. Bertan Aritz Azkaratek jaso zuen tafallarren partetik Paula Arregik eman zion lekukoa. Tafallarraren hitzetan “ilusio handiz eta gogotsu” daude datorren festa antolatzeko.\nPor administrator|2021-10-22T13:27:48+00:0019/10/2021|Cultura | Kultura, Noticias | Berriak|Sin comentarios


Memcached, the Better Memcache Interface Slides - iBlog - Ilia Alshanetsky\nPosted by Ilia Alshanetsky in PHP, Talks\nThe slides from my talk on the Memcached extension are now available and can be downloaded from here:\nThanks to all the people who attended the talk and I really am looking for your feedback via Joind.in.\n#1 Yaroslav Vorozhko (Homepage) on 2011-06-01 02:08 (Reply)\n#1.1 Ilia Alshanetsky (Homepage) on 2011-06-01 05:13 (Reply)\nI tried to use once the consisten hashing algorithm in a plain and simple way as it is explained in your slides. I just did set configuration and experienced a problem.\nIf connections are not persistent, every time Memcached connection is created (lazy although, on first attempt to use any API function) libmemcached C library internally builds in memory the ring structure for consistency. This takes some time.\nFor our case with around 20 servers it was taking about 500 millis for every time connection is created which is on every request if connection is not kept persistent.\nI don't know if this is regular behavior and if I'm expected to use persistent connection in this case or I did something wrong? Persistent connection comes with other complexities though.\n#2 Ivan Jovanovic (Homepage) on 2011-06-16 02:34 (Reply)\nThat is the expected behaviour, when using consistent hashing you probably want use a proxy server like MOXI to handle consistent key hashing or user persistent connections in memcached.\n#2.1 Ilia Alshanetsky (Homepage) on 2011-06-22 07:59 (Reply)\nНа нашем сайте в доступной и популярной форме представлены конкретные рекомендации по повышению эффективности управления коммерческими предприятиями, построению карьеры в бизнесе, а также решению личных психологических проблем, возникающих в жизни деловых людей.\nОзнакомившись с материалами сайта, вы сможете планировать свою карьеру, рационально использовать время, гармонично строить отношения с начальством и подчиненными, повысить эффективность своего бизнеса, а также защитить себя от стрессовых перегрузок и производственных конфликтов.\n#3 Doomfury (Homepage) on 2011-06-24 04:33 (Reply)\njohn morrisons sports betting system\n#4 happyhippo (Homepage) on 2011-06-27 04:18 (Reply)\npregnancy miracle lisa olsen\n#5 happyhippo (Homepage) on 2011-06-27 04:18 (Reply)\nIn reply to [ Top level ]#1: Yaroslav Vorozhko on 2011-06-01 02:08 #1.1: Ilia Alshanetsky on 2011-06-01 05:13 #2: Ivan Jovanovic on 2011-06-16 02:34 #2.1: Ilia Alshanetsky on 2011-06-22 07:59 #3: Doomfury on 2011-06-24 04:33 #4: happyhippo on 2011-06-27 04:18 #5: happyhippo on 2011-06-27 04:18


Hezkuntza Sailak 8,4 milioi euro bideratu ditu itunpeko ikastetxeetara\nDeialdiak diru-laguntzak jasotzen ditu itunpeko ikastetxeentzat, beren irakasleak birkolokatu ditzaten, ikasgelak murriztu daitezkeelakoan.\nHezkuntza sailburuak proposatuta, Gobernu Kontseiluak Agindu bat onartu du gaurko bileran. Agindu horren bidez, itunpeko ikastetxeei laguntzak emateko deialdia egiten da, enplegua mantentzeko eta irakasle-plantillak gaztetzeko akordioen esparruan, datozen urteetarako aurreikusten den demografia-beherakadaren aurrean. Deialdi honek 8.470.000 euroko diru-kopurua du dirulaguntza horietarako.\nIragan urtarrilean eta otsailean, EAEko Administrazioak akordio bana sinatu zuen gizarte ekimeneko itunpeko ikastetxeetako eta ikastoletako patronalekin eta sindikatuekin. Akordio horien ardatz nagusiak, honako hauek dira:\n- Batetik, irakasleen enpleguari eustea: ikasgela-kopurua murriztearen ondorioz lanpostua gal dezaketen irakasleen birkokapena bermatzea.\n- Bestetik, irakasleen belaunaldi-erreleboa erraztea, irakasle zaharrenen erretiroa eta irakasle gazteenak lanbidera sartzea erraztuz: erretiro partziala eta errelebo-kontratua, Administrazioaren laguntzarekin.\nBeraz, laguntza hauen onuradun izan daitezke EAEko itunpeko ikastetxe pribatuak –gizarte ekimenekoak nahiz ikastolak-, gorago aipaturiko akordioen sinatzaileak.\nDeialdi honen bidez diruz lagun daitezkeen jarduerak eta gastuak honako hauek dira:\n- Enpleguari eustea, 2020-2021 ikasturtean itundutako ikasgelak murriztearen ondorioz lanpostua galtzen duten irakasleak birkokatzearen bidez, betiere horiek birkokatzeari ekiten bazaio; eta kaleratzeagatiko kalte-ordainak, birkokatzeko aukerarik ez dagoenean eta erreferentziako akordioan hala aurreikusita dagoenean.\n- Irakasleen plantilla gaztetzea, errelebo-kontratuari lotutako erretiro partzialaren bidez.\nDeialdi honetan sartzeko, diruz lagun daitezkeen jardueren eraginpeko langileak Haur Hezkuntzako 2. zikloko, Lehen Hezkuntzako, Derrigorrezko Bigarren Hezkuntzako, Batxilergoko edo Lanbide Heziketako kontratu mugagabea duten irakasleak izango dira, Euskadiko itunpeko irakaskuntzan.\nDeialdi honen eta goian aipatutako akordioen helburuak bat datoz Legealdi honetako Gobernu Programaren ardatzetako batzuekin. Horien artean da “Hazkunde sendoa, enplegu gehiago eta hobea dakarrena” ardatza. Horretarako, enplegu gehiago eta kalitate hobekoa sortzea helburu duten politika publikoak sustatzen dira, izaera ekonomiko eta soziala dutenak.\n#Ataun #Irratia #AtaunIrratia #Albistea #Gizartea #Koronabirusa #Osakidetza #EuskoJaurlaritza #SegurtasunSaila #OsasunSaila #EuskalHerria #Euskadi #Gipuzkoa #Bizkaia #Araba #Nafarroa #IparEuskalHerria #Espainia #Mundua #Hezkuntza #ItunpekoIkastetxeak #Ikastetxeak #Ikasleak #Irakasleak #HezkuntzaSaila #DiruLaguntzak


Alex Txikonen "Mendi Biluzia" dokumentala proiektatuko dute domekan - Getxo - 2020-11-08 - Hiruka.eus\nAlex Txikonen "Mendi Biluzia" dokumentala proiektatuko dute domekan\nErredakzioa 2020-11-05 11:28\nAlex Txikonek Nanga Parbat mendira neguan egindako lehenengo igoerari buruzko Mendi biluzia izeneko dokumentala proiektatuko dute Areetako Musika Eskolan domekan, azaroaren 8an, 12:00etan. Ekitaldia EKI Fundazioak antolatu du, Getxoko Udalaren laguntzagaz.\nUdalerrian egoitza duen EKI Fundazioak energia elektriko autonomoko iturriak (eguzki-energia fotovoltaikoa, batez ere) ematen dizkie txirotutako herrialdetako hezkuntza-zentroei, osasun-zentroei eta gizarte-intereseko zentroei. Alex Txikon Fundazioaren laguntzaile aktiboa da eta, beraz, ekitaldian bertaratutakoen ekarpenen bidez bildutako dirua eguzki-proiektu berriak garatzeko izango da. Norbaitek joateko interesa izango balu e-mail bat idatzi beharko du info@fundacioneki.org helbidera, izena, abizenak, telefono zenbakia eta NANa jakinaraziz.


Bigarren fasean ez da kalera ateratzeko ordutegirik egongo - Debagoiena - Goiena.eus\nBigarren fasean ez da kalera ateratzeko ordutegirik egongo\nMireia Bikuña 2020-05-21 19:50\nBi txirrindulari Oñatiko San Martin auzoan.\nAstelehenetik, hilaren 25etik, aurrera fase berrira pasatzen diren lurraldeetan ordutegiak kenduko ditu Espainiako Gobernuak. Dena den, Fernando Simonek aurreratu duenez, egoera zaurgarrienean dauden herritarrek ordutegi zehatz bat izatea gomendatuko diete erkidegoei.\nBihar, egubakoitza, zehaztuko dute zein lurralde pasatzen diren bigarren fasera. Behin hori zehaztuta, urrats hori ematen duten probintzietan, kalera ateratzeko ordutegiak ezabatuko dituzte. Orain arte, 5.000 biztanletik gorako herrietan, hiru tarte bereizten dira kalera ateratzeko: 06:00etatik 10:00etara eta 20:00etatik 23:00etara, kirol jarduerak egiteko edo paseatzera irteteko; 10:00etatik 12:00etara eta 19:00etatik 20:00etara, mendekotasunen bat dutenak eta 70 urtetik gorakoak irteteko; eta 14 urtetik beherakoak, 12:00etatik 19:00etara.\nAurrera-pausu hori emango balitz, Espainiako Gobernuak egoerarik zaurgarrienean dauden herritarrentzat ordutegi zehatz bat ezartzea gomendatuko du. Udalen eta autonomia erkidegoen esku egongo da hori horrela egitea.\nEusko Jaurlaritzak bere proposamena bidali dio astean Osasun Ministerioari, hain zuzen ere, Arabak, Bizkaiak eta Gipuzkoak deskonfinamenduaren bigarren fasera igarotzeko baldintza guztiak betetzen dituela iritzita. Eusko Jaurlaritzaren ustez, "egoera epidemiologikoa eta asistentziala ona da, zaintza eta kontrol neurriak hartzen ari dira" eta, horregatik egin dute fasez aurrera egiteko proposamena.